Blog Gitte Holtze | Dag 52-59 - ude af comfortzone\nGået i alt – 201 km\nDe sidste otte dage har været hårde. Fysisk og mentalt. For kroppen og for – især – mit hoved. Det har også været vildt på den gode måde og vanvittigt smukt og så langt fra civilisationen, at signal kun har været tilgængeligt en enkelt gang og meget sporadisk – derfor denne Gittes samlede Sierra-værker (part I – jeg er kun halvvejs gennem bjergene) i meget lang udgave. Beklager til jer, der er mest til korte updates 🙂\nEfter to ikke så voldsomt afslappende dage, fordi det med hostel er jeg vokset fra, var planen at forlade Bishop og tage tilbage på stien søndag morgen.\nJeg havde aftenen inden forsøgt at få fat i en af områdets Trail Angels for at sikre et lift, men det var ikke lykkedes, så vi planlagde at stå tidligt op og håbe på et på-tomlen lift med nogen, der skulle på dagsvandretur i bjergene.\nMen – the Trail Provides – da jeg kl 7 kom tilbage fra kaffebiksen med min cappucino, havde Bad Boy, en sød gut fra Frankrig, fikset, at den Trail Angel, som det var lykkedes nogle andre at lave en aftale med, kom tilbage efter os, når han havde sat de andre af ved stien (altså godt og vel 60 km væk!). Så bum – kl ti havde vi en “taxi”.\nInd i den med Bad Boy, jeg, Emily, Sam fra New Zealand og retired Hokole. I virkeligheden en for mange, men alle disse mandlige vandrere vejer 45 kg med rygsæk, så de tre og jeg moslede os ind på bagsædet.\nOg kl 11 var vi således tilbage på stien.\nDet er mærkeligt, det med at holde by-pause og så være tilbage. Ren og med maven fuld af rigtig mad, for mange er det supersvært at komme i gang igen, for mig var det i hvert fald denne dag nemt, jeg gik langsomt, bevares, det gik opad, men jeg var ikke ved at dø af iltmangel eller ben, der ikke gad gå. Og det selv om min rygsæk var det tungeste, den indtil nu har været.\nDer var på det famøse hostel en vægt til at veje sin rygsæk. Min var på 32 pund (som jo er det, man bruger over here), altså 14 kg og noget, mens Emilys bonnede ud på det, der svarer til næsten 21 kg.\n“Har du sten i den?” spurgte jeg. Det syntes hun ikke var ret sjovt og skyndte sig at sige, at hun havde appelsiner med og i øvrigt spiste hun meget mere end mig.\nHvilket er sandt. Jeg har tabt 7 kg, siden jeg startede, og mens det for nogen sikkert lyder som en herlig ting, er det faktisk ikke ret godt. Jo, jo, mine lægge er benhårde og mine baglår er fulde af muskler, men alle de små sofa-og-kage- fedtdepoter, der har sat sig på mig i løbet af vinteren, er væk, så jeg har intet fedt har at tære på, og når jeg simpelthen ikke er sulten nok til at spise lige så mange kalorier, som jeg forbrænder hver eneste dag, ender det enten med, at jeg ikke har kræfter nok til at gå mere, eller at jeg kommer hjem til Danmark til oktober og vejer cirka 38 kg.\nFor at gøre noget ved det havde jeg medbragt ting, jeg virkelig havde lyst til, samt en frygtelig masse morgenmad i den sundere ende – granola, chiafrø, tørrede bananer. Og allerede i første pause gik jeg ombord i det, mindre sunde, men det jeg havde lyst til, glasset med nutella.\nHvorefter jeg var klar til at stige opad mod det pas, der var dagens udfordring – Glen Pass i cirka 3.700 meters højde – og som, ligesom alt andet, der går opad i USA, var belagt med hårnålesving. Altså ikke selve passet, men vejen dertil.\nDet er jeg egentlig ret godt tilfreds med. Jeg har vandret i mange lande, og i de fleste af dem går man ikke så meget op i højdekurver. Lige op, lige ned. Uanset terrænet. I USA laver man hellere stien længere (ind imellem kilometer længere) via hårnålesving, så de vandrende kan gå nogenlunde fladt. Nogle amerikanere synes ikke, det er ret fladt, men så må jeg underholde med fortællinger om diverse nærmest lodrette skråninger bestående af løst grus, der udgør stierne i Rusland, og oplyse dem om, at PCT i dén kontekst er et legeland.\nPå den anden side af passet gik det – sjovt nok – nedad. Forbi et par af de mange mange vanvittigt smukke søer, der ligger og blinker turkisblåt i dalene i denne del af Sierra. Omgivet af enge eller græs, der i kontrast til de rå og klippefyldte, samt med rester af vinterens snefald, pas er så overvældende et syn, at jeg er glad for, jeg har opgraderet min iCloud, for mængden af billeder, jeg tog, har for længst oversteget, hvad der kan være på min telefon.\nAt gå nede i dalene ved siden af søerne er imidlertid ikke altid lige så kønt som udsigten til dem. For disses vedkommende skyldtes det, at de to af dem i virkeligheden ikke var to søer, men en – de hang sammen via en stribe vand mellem to små øer. Som skulle passeres via hop på sten. Som jeg på dette tidspunkt endnu ikke var en Master i, så selv om det lykkedes mig at komme tørskoet over, vandt jeg helt sikkert ikke nogen point i udførelse.\nAftenens lejr endte med at blive mere eller mindre midt på stien. Der var ganske vist et campsite, men fordi det var det eneste med Bear boxes – altså metalskabe til at låse sin mad inde i – og fordi alle havde mere mad med, end der er plads til bjørnetønden, på grund af den lange strækning til næste by, ville alle campere der.\nSå jeg tvang den pose chips i mig, som jeg havde med, for ikke at lokke en lækkersulten bjørn nær. Emily med hendes kæmpebuffet af mad tog chancen og sov med sine appelsiner.\nOg heldigvis for hende var der ingen frugthungrende bamser i nærheden – næste morgen var der bare fuglesang og lige præcis den smule kølighed i luften, som der er kl 7 i bjerge.\nJeg følte mig egentlig meget godt tilpas til at starte med – desværre varede det ikke ret længe. Næste pas på ruten, Pinchot Pas, lå og tronede 22 km væk, og selv om kun var en smule højere end det foregående, snoede stien sig først godt og vel 1.000 højdemeter nedad. Og så op igen.\nJeg kæmpede. Ikke så meget nedad, men da stigningen startede. Selv med hårnålesving var det uden tvivl en af de fysisk hårdeste dage, siden jeg startede. Blandt andet på grund af stiens beskaffenhed.\nI ørkenen bestod den oftest af fint grus eller af sand og var imponerende godt vedligeholdt. Her, i bjergene, er den klippet. Eller med trærødder. Eller begge dele. Og vejen op til Pinchot Pas var så suppleret med trappetrin, som nogen tilbage i 30erne møjsommeligt huggede ind i klippen. Desværre har de nogen tilsyneladende været 3 meter høje alle sammen, for de her trin var ikke for almindelige mennesker. Almindelige mennesker løfter ikke benet i knæhøjde, når man skal tage et trin opad. I fem timer.\nJesus, det var hårdt, så Pinchot, jeg håber, du er glad for dit pas, whoever you are.\nUndervejs passerede jeg Emily – som nævnt før futter vi ikke afsted lige i røven af hinanden – der sad med et blødende knæ. Hun var faldet på den her djævlebakke, men i virkeligheden bare over sine egne ben.\nDet kunne lige så godt være sket for mig. De sko,der i ørkenen passede mine elefantfødder, føles nu, hvor temperaturen ikke længere er i 30erne eller 40’erne, som lidt for store, og jeg var allerede snublet over både rødder og sten på stien, selv om jeg havde snøret dem helt stramt.\nDet sidste også for at have lidt mere føling med klovneskoene, når jeg skulle over en flod eller en Creek (som betyder bæk, men her til bjergs kan bæk også være i størrelsesordenen 10 eller mere meter bred.) Og det skulle jeg – Sierra er en lang vandgang, og selv om jeg vidste, at våde sko ikke ville være muligt at undgå hele vejen, var jeg fast besluttet på at forsøge at balancere mig vej ud af det så længe som muligt.\nDet holdt kun til samme aften. Hvor Emily og jeg, og nu også Estus, som vi havde mødt oppe i passet, og som fulgtes med os ned på den anden side – og overbærende betragtede os, da vi soppede i en af de turkisblå søer på vej ned på den anden side – nåede South Fork King River.\nVi kunne høre den, længe før vi nåede den. Den der torden af vand, der vælter nedad. Og så – en flod, der skærer sig ned gennem skoven tværs over stien, som man kan se fortsætte lige så fint på den anden side af det hvirvlende vand.\nEstus og jeg gik lidt op langs floden; der lå masser af grene på tværs, der var en form for græsø midt i floden, og store sten hulter til bulter; måske ville det være muligt at hoppe og balancere over? Det var det ikke – den første stamme var bred nok til at gå på, den anden var slimet og smal, så det turde jeg ikke – ned i det kolde vand med fødder, og ja, sko, bare fødder dur ikke på klippefyldt flodbund.\nI mellemtiden havde Emily valgt den våde, men sikrere udgave bare at vade over.\nVi slog lejr ganske kort efter – klokken var 19 og vi ville gerne have bare en minimal chance for at tørre skoene, inden de skulle på igen dagen efter, så slog vi lejr midt i myggeland. Hvor jeg forbandede mig selv, at jeg har udskiftet mine crocs med klip-klappere – det er sgu noget bøvl at få fødder i strømper (som man gerne vil, når myggene er på blodjagt) ned i sko, der er meant for bare tæer :/\nTil gengæld var jeg meget glad for min aftensmad. Nu hvor jeg har droppet gryde og brænder kører jeg jo det kolde bord, som i dag var ris, jeg tidligere på dagen havde hældt ned i min lille kop (med låg) med vand, og som nu var “kogte”. Oven i dem tørrede baconstykker. Perfekt.\nBagefter faldt jeg i en dyb søvn – inden klokken var 20. Jeg. var. så. træt!\nNæste morgen var mine sko stadig klamme. Og sokkerne også. Heldigvis har jeg – af samme grund – to par sokker med, og jeg havde været så forudseende at putte sålerne i skoene i en plasticpose ned i bunden af min sovepose, så de var tørre. Og så var det faktisk okay – især da det, som det har været tilfældet hver eneste dag, allerede efter par timer var så varmt, at det faktisk var rart med halvklamme sko.\nSom gik fra halvklamme til helvåde, da jeg havde passeret South Fork King River igen – altså et andet sted. Denne gang forsøgte jeg ikke at hoppe på nogen sten eller træstammer – jeg gik bare i og kæmpede mig gennem strømmen, som var stærk, men kun gik mig til læggene, til den anden side.\nBagefter sad jeg på en klippe på den anden side, mens mine sko, såler og sokker lå til tørre i solen ved siden af mig og kiggede på floden.\nDen så ikke så farlig ud. Ikke desto mindre var det her, en vandrer sidste år druknede, da hun forsøgte at passere den.\nSidste år var anderledes end i år – sidste år faldt der mere end dobbelt så meget sne, end hvad der plejer i disse bjerge, hvilket betød vilde floder langt over normal vandstand, da al den sne begyndte at smelte. Jeg er lykkelig for, at jeg er her i år med lidt mere normale tilstande – og med tilstande, hvor man rent faktisk kan se bjergene, blomsterne, klipperne og engene – og ikke bare et hvidt og vådt landskab.\nDet sidste slap jeg dog ikke helt for, hverken sne eller vand fra smeltet sne. Da jeg nåede op på næste pas i rækken, Mather Pass, kunne jeg ikke se stien ned på den anden side.\nJeg kunne se store sneflader og langt nede en lille slange af grus, der indikerede, at her gik stien. Men fra toppen og ned til den? Andre havde tydeligvis moslet ned gennem sneen, ikke via hårnålene men den lige vej, og eftersom der var fodspor, fulgte jeg bare dem. Indtil de pludselig forsvandt, fordi sneen blev afløst af klipper. Og klipper efterlader ingen fodspor.\nHvad nu? Jeg var på en skråning, en stejl en, og over, under og foran mig var der klipper. Store klippesten, mindre, små, flade, skæve, en klippemark på en stejl skråning med andre ord.\nDer var ikke andet at gøre end at forsøge at kravle ned over dem mod stien godt hundrede meter nede. Så det gjorde jeg. Forsigtigt, fordi min rygsæk skubbede til min balance, så at lege bjergged og hoppe ned over dem var ikke så oplagt. Og vandrestavene, som ellers er balancens bedste ven er mest i vejen, når det handler om klippeblokke.\nJeg kom ned. Uden at falde eller vride om. Og var lykkelig, da næste lange strækning bare gik lige ud. Helt almindeligt på en flad gruset sti. Indtil den via de utallige sving, PCT konstant tager, blev til en lang stenet stejl trappe nedad. Ned og ned og ned til den grønneste dal, jeg tror jeg nogensinde har set. Vandfald væltede ned, blomster struttede i et farveorgie, og på begge sider af alt dette frodige dalhimmerige skød bjergtinder op mod himlen.\n“Det er ligesom Alice i Eventyrland. Man falder ned i et kaninhul oppe fra klipperne og så får man det her.”\nEstus virker ikke, eller ser i hvert fald ikke ud, som typen der ville sige sådan. Stort rødt biker-Jens skæg, tatoveringer, cap. Men han havde helt ret – det var vitterlig som at træde ned i en helt anden verden end den noget mere rå og barske over trægrænsen, 83 hårnålesving oppe af det, der går under Golden Staircase. Som nok er mest Golden for os, der går nordpå og dermed NED og ikke op ad de latterligt mange sving.\nJeg gik 30 km i dag. Det lyder langt, og det er det også, men det føltes ikke sådan. Jeg gik og studerede alt det, jeg gik igennem, og ind imellem stoppede jeg og tog rygsækken af og satte mig ned og spiste en kitkat eller noget beef jerky – den der lidt sære amerikanske ting med tørret kød – eller gik om bag en busk for at tisse.\nEn af de gange jeg gjorde det sidste stod der et rådyr på stien, da jeg kom tilbage fra busken. Det stod helt stille og kiggede på mig et sekunder, så vendte det rundt og sprang i tre elegante skridt ned ad stien væk fra mig, før det hoppede ind i krattet. Desværre inden jeg nåede at gribe min telefon og forevige det.\nEmily og jeg havde aftalt at slå lejr med Estus den aften. Men da vi nåede det sted vi havde udset os på Guthook, navigationsappen, var der kun plads til to telte. Og det var endda en dårlig plads halvt inde under nogle buske omringet af krat. Estus gik videre, vi blev. Jeg satte telt op, spiste og trak så soveposen over hovedet for at lukke lyset ude – klokken var kun 20-ish og det var stadig lyst. Og lå måske en halv time og kæmpede mod at rejse mig for at gå ud og tisse.\nJeg gad ikke, men vidste, at jeg ikke kom til at sove, før jeg havde gjort det, så jeg åbnede teltet for at rejse mig – og stirrede lige ind i hovedet på et rådyr.\nNu synes jeg jo som udgangspunkt, at rådyr er fantastiske. Elegante, smukke og – ja, nuttede. Men de er også ret store, når man sidder på sin flade i sit telt. Så jeg blev forskrækket og hvinede. Det var han ligeglad med. Der var åbenbart noget utrolig dejligt græs lige ved siden af mit telt, så mens jeg moslede mig ud, snøftede han videre med mulen i jorden.\nDa jeg havde tisset, jog jeg ham væk med nogle tsk-lyde. Bare for, så snart jeg havde lagt mig til rette igen, at høre grene knække udenfor teltet – der skulle åbenbart mere til at skræmme ham væk fra det, der tilsyneladende var en buffet af lækkerier. Så jeg trak mine vandrestave indenfor for ikke at få håndtagene slikket ihjel af en rådyrtunge glad for det salt, der følger med svedige hænder, og lod ham være.\nDet pas, der er kendt som det hårdeste i Sierra, hedder Muir Pass. Det er opkaldt efter John Muir, en amerikansk naturforsker, som er så berømt her, at den by far mest populære vandresti i Sierra Nevada, John Muir Trail, er opkaldt efter ham.\nMen hans pas er så altså det hårdeste. Fordi der normalt ligger sne i mindst to kilometer på hver side af toppen, og at gå i sne – uanset om det er op eller ned – er hårdt. Jeg var forberedt på det, men tænkte alligevel mens jeg masede mig op ad hårnålesvingene op gennem skoven, der langsomt tyndede ud, at der jo var faldet meget mindre sne i år end normalt, så måske ville det ikke være så slemt?\nDet var det, men lige så meget på grund af den mindre sne end normalt. Den dækkede ikke landskabet som et stort hvidt tæppe, men lå i klatter. Store klatter, der dækkede stien og adskillige gange tvang mig ud på de klippeblokke, der stak op som små øer i det våde hvide. Jeg søgte derud, fordi sneen var våd, det var midt på dagen og der var huller i den, hvor andre havde taget et slridt og var faldet ned til det, der lignede i hvert fald livet. Jeg vidste ikke, hvad derved underneden, men kunne høre vand bruse og havde tidligere passeret både en sø og set flere vandfald – og ville helst ikke havne i en iskold sø eller flod af smeltevand under sneen.\nSå jeg kravlede rundt på klipper og ledte efter stien. Langt nedenunder og bagefter mig kom en anden vandrer, højt over mig kunne jeg se et par stykker mere.\nMen jeg var i princippet alene og burde have taget færre chancer på de klipper, end jeg gjorde, for, som jeg tænkte, mens jeg på et tidspunkt mistede fodfæstet og rutsjede en lillebitte smule gennem en snebunke, jeg ikke kunne komme udenom, skulle der lige der ikke ret meget til for at det kunne gå meget mere galt, end at jeg fik våde shorts, fordi jeg gled i sneen.\nOg SÅ var jeg oppe. Og deroppe i passet sad Tim, som jeg ikke har set i snart tre uger. Og Selina, den danske kvinde, som jeg så i Bishop, men troede var bagud mig på stien, og et par stykker mere. Ren gensynsfest. Og det er noget af det sjove ved den her sti – man føler, man er alene, mens man går der, på den gode måde, i hvert fald for mig, der helst vil vandre, når jeg vandrer, alene, og i virkeligheden kan dem, man gerne vil rende ind i i pauser, være mindre end 1 km fra en – det ved man bare ikke.\nNedad gik nemt, sne var der nærmest intet af på den side af bjerget og terrænet var jævnt faldende. Den største udfordring var de bække og åer og vandløb, stien krydsede måske 20 gange, nogle så små, at jeg kunne hoppe over dem, andre måtte jeg balancere på sten, og en enkelt røg jeg i og fik våde fødder.\nDet var okay, jeg var efterhånden okay med krydsningerne – alligevel var jeg nervøs for dagen efter. For dagen efter vil stien krydse de to creeks jeg har frygtet mest. Frygtet, fordi jeg har læst (alt for meget!) om forholdene sidste år.\nSå mens jeg forleden sov som en baby, da hovedet ramte min dunjakke, som er min hovedpude, lå jeg den her aften og lyttede til Evolution Creek, der buldrede forbi vores campsite, og som jeg skal over First thing i morgen. Med vilje så tidligt, fordi det er der, vandstanden er lavest. Sidste år gik vandet nogle vandrere til brystet, jeg håber på knæhøjde.\nHurra, jeg fik mit håb opfyldt – Evolution Creek var “kun” knæhøjde kl 7, da jeg krydsede, og selv om der bestemt var heftigt tryk på strømmen i bækken og mine vandrestave ikke var til nogen hjælp, fordi strømmen bare skubbede dem væk som tændstikker, kom jeg over uden for alvor at være bange for at blive skyllet ned ad floden på ryggen.\nPå den anden side trak jeg mine iskolde sko af, vred flodvand ud af sokkerne og satte mig til at vente på Emily. Som kom 45 minutter senere – “jeg sov over mig”, råbte hun, inden hun marcherede ud i vandet – og hvor mine nøgne fødder var isklumper.\nSå så snart hun var sikkert ovre, satte jeg i rask trav ned ad stien for at varme op. Jeg rystede af kulde.\nOg to timer senere møgsvedte jeg. Gad vide om jeg nogensinde vænner mig til det? Til at temperaturen og forskellen på den på bare få timer er så ekstrem?\nDer var – igen – et pas på agendaen; jeg havde gode ben i dag, eller også var jeg bare lettet over at være kommet over morgenens vandgang, at jeg næsten fløj derop, godt underholdt af en lydbog, jeg har downloadet og lyttede til.\nNæsten oppe og midt i opklaringen af et mord i ørerne mødte jeg en ranger. Han ville se mit PCT permit. Jeg slæber rundt på det af samme grund, så ja selvfølgelig.\nHan var meget optaget af, at jeg var fra Danmark.\n“How awesome, at der er så mange internationale her i år,” sagde han. “Good job. How many danes have done it?”\nJa. Eller. Og I dont know. Er det mere awesome, at man går 4200 km og lidt, fordi man er fra Danmark? Eller bare udenfor USA? Bedriften – eller sindssygen, der driver en til det – er vel den samme, hvorend man er fra. Og om man er den første eller nr 127 fra Danmark. Jeg mødte før afgang en dansker, der gik turen for et par år siden – han var meget optaget af, at han var den fjerde dansker. Øh okay, kan jeg huske, jeg tænkte. Er det vigtigt? Men det er det måske for nogle mennesker.\nJeg gør det mest for mig selv, svarede jeg rangeren, og for mig er det awesome. Og så proppede jeg mordet tilbage i ørerne og gik videre.\nTil jeg nåede til Bear Creek.\nDen er sammen med Evolution Creek kendt som de to “farlige” floder på PCT. Og ja, også den havde jeg læst om og set nogle youtube-videoer om krydsninger af, jeg nærmest fik våde håndflader af – den flod kommer jeg aldrig over, kan jeg huske, jeg tænkte.\nMen nu stod jeg her. Jeg havde hørt den på lang afstand, og den sidste kilometer or so før jeg var der, følte jeg, at jeg skulle på toilettet – ligesom man altid skal før en date eller en eksamen eller en jobsamtale – nervetoiletbesøget. Hvad hvis jeg ikke havde kræfter nok til at komme gennem vandet, hvad hvis, hvad hvis.\nDa jeg så floden, så den mindre ud, end den havde gjort på den video, jeg har set. Altså smallere. Men vandet var lige så mørkt og de hvide toppe lige så skræmmende. Og den var stadig et sted mellem 10 og 15 meter bred.\nDer stod en vandrer på den anden side og var ved at tage sine våde sko på.\n“Just do it”, råbte han.\n“Hvor dybt er det?” råbte jeg.\nHan pegede på sine lår.\nOk. Jeg kom min tlf ned i en vandtæt pose ned i den vandtætte pakpose, jeg har inde i min rygsæk, og så gik jeg ud i det.\nMed det samme greb strømmen fat i mig. Jeg vendte mig mod den, ansigtet og kroppen mod strømmen, vandrestavene frem foran mig i vandet, selv om jeg også her brugte flere kræfter på at holde dem fremme end de tror jeg egentlig var til nogen hjælp. Og så krabbede jeg mig sidelæns over mod den anden side. Langsomt, et skridt ad gangen, hen over nogle slimede sten på bunden i midten af floden, men hvor der heldigvis var lidt lavere vand, så strømmen var knap så stærk, og så videre mod den frelsende bred på den anden side.\nJeg var der næsten, da jeg opdagede, at jeg havde taget en kurs, så jeg ville havne ud for en stor klippe, der var glat af vand og svær at komme op på, så jeg var nødt til at træde ned i et skumhav lidt længere fremme for at nå en kant, jeg kunne komme op på. Jeg kunne mærke, at strømmen trykkede på mine lår og jeg lænede mig frem, så jeg ville have stået lige på hovedet, hvis trykket pludselig var lettet, tog det sidste skridt, hev fat i en gren på et træ, der hang ned over vandet og hev mig i sikkerhed.\nYeah. Jeg nærmest løb op og smed mig på en klippe i solen. Den enlige vandrer stod der stadig.\nJeg har været så bange for den her krydsning, sagde jeg. Lettet.\nHan smilede. You did it.\nYes, I did. Og så sad jeg der på klippen og tørrede mine sko og sokker og kiggede på et blødende sår fra mit skinneben, jeg fik med fra sikkert en stor sten i bunden af floden, jeg end ikke havde bemærket. Og det var også ligemeget – jeg var ovre.\nKlokken var kun 16-ish, så jeg besluttede at gå så langt jeg gad. Emily og jeg havde ikke rigtigt snakket sammen den her dag – måske har vi snakket alt det, vi skal, måske er jeg bare nået dertil, hvor jeg har brug for alene-tid, uanset bekymrede jeg mig ikke så meget om det. Hun ville indhente mig, hvis hun også gik langt.\nDet gjorde hun ikke, jeg slog mit telt op under et stort træ tæt ved en lille hyggeligt rislende bæk og efter lidt mad faldt jeg i søvn. En af de gode, som kommer med at have været ude af sin comfortzone og klaret det.\nDagen efter stod jeg op kl 5. Meget tidligt i bjergland, hvor jeg ikke har været i gang før kl 7 – fordi det er køligere oppe i højderne.\nMen jeg ville nå den lille færge, som sejler til VVR – et fancy resort midt i bjergene, som har en færgeafgang fra en lille mole to gange om dagen, som betyder, at man kan slippe for 8 kms vandring.\nJeg nåede det – og så rigeligt endda – tog turen over vandet, fantastisk smukt og fantastisk at bevæge sig med sådan en fart luge pludselig.\nPå VVR smed jeg min powerbank i en oplader – den var helt flad efter næsten seks dage i vildmarken – købte en gigantisk morgenmad med alt fra æg til pandekager, og så sad jeg ellers i solen i fire timer og lavede ingenting. Jeg kunne have gået de 8 km tilbage til stien, men det gad jeg ikke, og det var faktisk rart bare at sidde her i skyggen og læse en E-bog på min tlf og vente på færgen tilbage kl 16 og på at få fuld strøm igen. Min tlf nåede også at dø – selv om jeg har den på flightmode, sluger GPS’en, som jeg bruger til navigation, strøm, så jeg var nødt til at hænge over en ginger ale og vente, retfærdiggjorde jeg min dovenskab.\nSom sluttede kl 16 med tilbagesejladsen. Med på båden – som ikke rigtigt er en færge, selv om den kaldes det, men bare en overdækket båd med plads til 20 – var Bird. En kvindelig vandrer, jeg har mødt før, og som jeg mest husker som hende, der godt kan lide at luge sin have kun iført stråhat og havehandsker.\nNu sad hun imidlertid her og græd bag solbrillerne. Fordi hun havde haft besøg af sin kæreste og deres hunde på VVR. Og hun kunne slet ikke bære at sige farvel til dem igen.\nJeg var helt med. Jeg havde lige fået et billede af futte sendt fra hendes søde passer i det sparsomme signal, der var mist ude på søen, vi sejlede over, og savnede pludselig min hund helt enormt.\nOg tænkte den aften i min sovepose på, hvor ekstra svært det må være at tage afsted i 5 måneder fra ikke bare en hund, men en kæreste eller en hel familie. At det savn jeg har efter Futte må være langt større, og jeg ville sagtens kunne forstå det, hvis Bird – eller andre – rejser hjem på grund af det mere end fordi de ikke magter livet på stien.\nJeg så Bird igen dagen efter, på toppen af Silver Pass. Hun kom over og sagde hej, da jeg havde smidt vandrestave og rygsæk og kastet mig ned for at se på udsigten.\nHun havde det bedre nu, var afklaret med savnet og havde bare lige haft brug for st græde dagen før, forklarede hun. Helt okay og jeg er helt med, sagde jeg.\n“Are you a purist?” spurgte hun så.\nPurist er et ret omtalt begreb på den her sti og refererer til, om man er typen, der insisterer på at gå hver eneste centimeter af PCT.\nDet er der mange, der er og gør, og som i samme åndedrag mener, at folk, der har en anden holdning, ikke kan sige, at de har gået PCT.\nSå er der den modsatte lejr, hvor dem, der på grund af lidt for meget fest eller skader i knæ og fødder glad og gerne tomler sig forbi nogle strækninger, eller dem som danske Lars, der i Bishop erklærede, at han ikke gad gå op over samme pas som han kom ned, så han skippede 50 km.\n50 km er måske lidt meget at springe over, men nej, jeg er ikke en purist i og med jeg pjækkede fra 13 km nær Tehachapi. Forklarede jeg Bird.\nOg så foreslog hun en alternativ rute, der løber langs med PCT, men er lidt længere, lidt lavere og som går forbi nogle Hot Springs nede i skoven. Om jeg ville være med til det?\nHot springs lød dejligt, syntes jeg, så det gjorde vi. Drejede fra et par kilometer fremme og kom ind på en sti, der 1. var betydeligt mindre vedligeholdt end PCT, 2. var spækket med myg.\nMen vi havde den for os selv.\nBortset fra to andre, der havde fundet vej til de utrolig hemmelige hot springs dybt inde i en dal på en eng bag en stor klippe og som bestod af et 2 x 2 meter naturbassin af klipper, mødte vi ingen andre mennesker på vores 30 km detour.\nDet var helt vildt – der er så mange vandrere, pct’ere og dagsvandrere og de såkaldte weekend warriors, at det ikke at møde nogen på så lang en strækning gør at jeg faktisk følte, jeg for alvor var i vildmarken. Inklusive to flodkrydsninger, som jeg ikke var begejstret for, men klart er blevet mere tryg ved efter Bear Creek, og at skulle navigere – for den her sidesti var ikke lige så godt afmærket, store væltede træer var ikke fjernet fra stien, den var smallere og med færre fodspor bare at følge i hælene på. Det var et eventyr i sig selv.\nOg Bird og jeg havde det sjovt. Som om vi havde kendt hinanden i 1000 år. Hun er langt fra mig – bor på en farm langt ude i ingenting i Nordcalifornien, dyrker marihuana til medicinsk brug (som jo er Big business og lovligt her) på sine marke, er uddannet noget med planter og urter og naturmedicin og går op i alt organisk, biodynamisk, økologisk, glutenfrit og you name it. Altså – liiidt mere til den hippiede side end mig. Men er megasød og cool og slår ikke korsets tegn, når jeg propper en Kitkat i munden. I så fald skulle hun have slået mange, for jeg kom til at købe en stor pose i Bishop. (Og skal nu ikke have kitkat i et par måneder!)\nSå da hun dagen efter sagde, at hun ville tage ind til Mammoth, første by siden Bishop for en uge siden og hvor jeg skulle ind for at købe nye madforsyninger (og i bad!), selv om hun – naturligvis – har lavet sit eget frysetørrede organiske mad til hele ruten og som hun får sendt – lå det lige for at dele et hotelværelse. Mine udgifter so far har ikke været i budgetenden, så ja tak til half price.\nDet var lidt en ændring af planerne, for oprindeligt skulle jeg have været med Emily til Fourth of July festivitas hos hendes familie. Med afgang fra Mammoth Lakes, som byen retteligt hedder.\nMen de sidste dage havde jeg tænkt over det, tænkt meget, og blevet enig med mig selv om, at det havde jeg ikke lyst til. Jeg havde lyst til at se, hvordan 4th July fyres af, når der er fuldt blus på patriotismen, men jeg havde ikke lyst til at bruge to hele dage sammen med 20 af Emilys familiemedlemmer – det ville ikke være særlig afslappende for mig, og afslapning efter en uge, der tager prisen som den hårdeste indtil nu, var, hvad jeg havde brug for.\nDet fortalte jeg Emily, og det forstod hun. Heldigvis. Vi har haft det sjovt og fint og delt nogle vilde ting sammen, så ingen grund til at skilles i uvenskab. Tænkte jeg, og det tænkte hun også, tror jeg.\nOg det er også på en måde lidt sådan, den her tur er. Medmindre man er her som par eller søskende eller venner hjemmefra, gør folk, langt de fleste, sin egen ting. Bør gøre sin egen ting. Gå langt, gå kort, holde pause, sove længe, bade i en sø, lade være, tage ind til en by, lade være, alting er okay, også selv om andre måske ikke ville gøre det samme. På den måde er Hike your own Hike veletableret.\nJeg var i tvivl om jeg skulle tage med Emily, når vi havde aftalt det, men kunne mærke, at det ikke ville være min ting – at jeg ville blive frustreret og irriteret sikkert over for mange mennesker og arrangementer, jeg måske ikke lige havde lyst til, og ja, det kan man gøre for at være høflig, men det var ikke det, jeg havde lyst til. altså ikke at være ikke-høflig, men at hænge på tante x til Emily fra New York og smalltalke. Jeg ville være mig. Bare mig. Og gøre hvad jeg ville. Og hvis Bird var cool med det, så tjek.\nDet var hun, havde det i øvrigt på samme måde, så hun tog den bus, der heldigvis kørte nærmest direkte fra stien, sammen med mig til Mammoth Lakes, og det første vi gjorde var at voldtage en restaurant. Eller – bestille en hel masse retter. Og vin. Og dessert. Og ikke kigge på regningen, som var høj, for Mammoth Lakes er en uptown by – om vinteren for skiløb – og i den lidt mere pricey ende på restaurantsiden.\nBagefter checkede vi ind på det nok mest run-down hotel ever seen -jeg undlod blandt andet omhyggeligt at røre de ledninger, der hang og dinglede umotiveret ned fra loftet i badeværelset – hvor jeg kastede mig i ren lykke ned på hotelsengen. Inden jeg tog et bad med samme lykkefølelse. Gik en tur ned ad Main Street til et lokalt kræmmermarked og drak en friskpresset omgang juice, stadig lykkelig, købte et par småting i en friluftsbutik, og en hel masse ting i supermarkedet, herunder kylling, salat, vin og frugt – min klare favoritdinner, når jeg rammer en by. Og heldigvis også en vinder for Bird.\nOg så spiste vi det festmåltid på værelset, jeg iført et håndklæde fordi jeg havde smidt alt mit tøj i vaskemaskinen i hotellets kælder. Inden jeg faldt i verdens dybeste søvn krammende alle tre puder. 110 procent tilfreds med livet.\n3. juli 2018 kl. 6:50 pm\n4. juli 2018 kl. 1:42 am\nHvem er den fjerde dansker, der har gået pct, og hvilket år var det? Beklager at jeg går op i ligegyldigheder 😀


Tilsynsrapport 2009 Ørbygård - PDF Gratis download\nDownload "Tilsynsrapport 2009 Ørbygård"\n1 J. nr.: /4 P nr.: Tilsynsrapport 2009 Ørbygård Adresse: Medelbyvej 6, 2610 Rødovre Kommune: Rødovre Leder: Hanne Henriquis Dato for tilsynet: 28.januar 2009 Telefon: E-post: Tilsynet blev foretaget af: Sygeplejerske Kirsten Thornval Sundhedsstyrelsen Embedslægerne Hovedstaden Borups Alle 177, 2400 København NV Tlf Fax\n2 1 Plejehjemstilsynet i 2009 Hidtil har Sundhedsstyrelsen ved Embedslægerne gennemført mindst et uanmeldt tilsynsbesøg om året på alle plejehjem. Også i 2009 vil alle plejehjem få tilsyn. Med ændring af sundhedsloven i 2008 blev det vedtaget, at Sundhedsstyrelsen kan undlade tilsyn det efterfølgende år, hvis der ved tilsynet ikke findes fejl og mangler, som kan give problemer for beboernes sikkerhed. I forbindelse med tilsynene i 2009 vil der således blive taget stilling til, om plejehjemmet skal have tilsyn i 2010, og beslutningen vil blive indføjet i tilsynsrapporten. De plejehjem, der ikke får tilsyn i 2010, vil få tilsyn i I 2009 er årets tema plejehjemmenes registrering af og opfølgning på fejl og mangler inden for medicinhåndteringen. Formålet er udelukkende at belyse området og temaet indgår ikke i beskrivelse af fejl og mangler ved tilsynet. Herudover er der ikke sket ændringer siden tilsynet i Konklusion og anbefalinger Det var Sundhedsstyrelsens vurdering, at Ørbygård fungerede tilfredsstillende, der var dog områder, som ved tilsynet i 2008 der kunne forbedres indenfor det sundhedsadministrative område, den sundhedsfaglige dokumentation samt patientrettigheder Opfølgning på tidligere tilsyn Anbefalingerne ved tilsynet i 2008 var delvist blevet fulgt, idet der var arbejdet med medicinhåndteringen Ørbygård havde fulgt anbefalingerne vedrørende medicinhåndtering. Der var udarbejdet nye medicinskemaer som stort set fulgte Sundhedsstyrelsen vejledning. Der var påført en behandlingsindikation og den ordinerede læges navn på medicinskemaet. Anbefalinger Sundhedsstyrelsen anbefaler at plejehjemmet udarbejder skriftlige instrukser for personalets opgaver og ansvar i forbindelse med dokumentation i de sygeplejefaglige optegnelser, herunder krav til indhold, systematik og opbevaring at plejehjemmet reviderer medicininstruksen, hvor indholdet ikke er i overensstemmelse med Sundhedsstyrelsens anbefalinger. at alle beboernes problemområder er vurderet og beskrevet i de sygeplejefaglige optegnelser at der er tilgængelige pleje og behandlingsplaner på beboernes problemområder at der evalueres på iværksatte behandlinger at alle notater er daterede\n3 at der ikke foretages rettelser i de sygeplejefaglige optegnelser så den oprindelige tekst ikke kan læses at plejehjemmet gennemgår Sundhedsstyrelsens vejledning om sygeplejefaglige optegnelser at synonympræparater anføres på medicinskemaet at det fremgår af dokumentationen, hvem der varetager beboernes helbredsmæssige interesser at informeret samtykke til behandling bliver dokumenteret i de sygeplejefaglige optegnelser, ligesom beboernes og de pårørendes tilkendegivelser på baggrund af den givne information at plejehjemmet gennemgår Sundhedsstyrelsens vejledning om patienters/beboeres retsstilling på plejehjem og i plejeboliger Grundlaget for konklusionen og anbefalingerne fremgår af beskrivelsen af plejehjemstilsynet nedenfor. 3 Tilsynet Ørbygård havde 82 beboere fordelt på plejeafdelinger, rehabilitering og demensafsnit. I forbindelse med tilsynet blev der afholdt samtale med lederen af plejehjemmet, der orienterede om personalets sammensætning og kompetence, om den sundhedsfaglige arbejdstilrettelæggelse og den sygeplejefaglige dokumentation. Efterfølgende blev plejehjemmet besigtiget, og 3 social og sundhedsassistenter, samt 2 beboere blev interviewet. Den sygeplejefaglige dokumentation og medicinhåndteringen blev vurderet hos tre tilfældigt udvalgte beboere med komplekse plejebehov. 4 Sundhedsadministrative forhold Instrukser Alle plejehjem skal have instrukser for syv forskellige områder. Det fremgår af afsnittet Sundhedsfaglige instrukser i det vedlagte afrapporteringsskema til Sundhedsstyrelsens Enhed for Tilsyn. De syv områder er: 1. Personalets kompetence, ansvar og opgaver 2. Vikarers kompetence, ansvar og opgaver 3. Delegation af sundhedsfaglige opgaver 4. Plejepersonalets opgaver i forbindelse med beboernes behov for behandling 5. Hvordan de ansatte skal forholde sig i forbindelse med smitsom sygdom 6. Føring, opbevaring og adgang til de sygeplejefaglige optegnelser 7. Medicinhåndtering En instruks er en forskrift for, hvordan personalet skal forholde sig i en bestemt situation, herunder hvilke procedurer, de skal følge. En instruks skal indeholde en præcisering af, hvilken personalegruppe, instruksen er skrevet for. Derudover skal det fremgå med dag, måned og år, hvornår instruksen trådte i kraft, og hvornår den er blevet ajourført og hvem, der er ansvarlig for instruksen.\n4 Plejehjemmet oplyste, at de havde skriftlige instrukser for 6 af de syv områder, som Sundhedsstyrelsen anbefaler, der skal være instrukser for. Der var ikke en skriftlig instruks for hvilke opgaver og ansvar personalet har i forbindelse med dokumentation i de sygeplejefaglige optegnelser Ved gennemgang af plejehjemmets instrukser for, medicinhåndtering og plejepersonalets opgaver i forbindelse med beboernes behov for behandling blev det konstateret, at indholdet af instrukserne, stort set var i overensstemmelse med Sundhedsstyrelsens anbefalinger. Instruksen for medicinhåndtering manglede en beskrivelse af at synonympræparater skal fremgå af medicinskemaet Det blev oplyst, at instrukserne var tilgængelige for alle medarbejdere. Alle nye medarbejdere introduceres til instrukserne ved introduktionen, nye instrukser gennemgåes på personalemøder. De personalemedlemmer, der blev interviewet, var orienteret om de skriftlige instrukser. Stikprøvekontrol viste, at instrukserne blev fulgt i det daglige arbejde. De skriftlige instrukser var daterede, signerede og forsynet med dato for, hvornår de var trådt i kraft, og hvornår de var blevet ajourført, og de indeholdt en præcisering af den personalegruppe, de var skrevet for. Sundhedsstyrelsen anbefaler at plejehjemmet udarbejder skriftlige instrukser for personalets opgaver og ansvar i forbindelse med dokumentation i de sygeplejefaglige optegnelser, herunder krav til indhold, systematik og opbevaring at plejehjemmet reviderer medicininstruksen, hvor indholdet ikke er i overensstemmelse med Sundhedsstyrelsens anbefalinger. 5 Sundhedsfaglige forhold Sygeplejefaglige optegnelser Plejehjemmet anvendte kardex til dokumentation af sundhedsfaglige forhold. Ved tilsynet blev tre beboeres sygeplejefaglige optegnelser gennemgået. Optegnelserne indeholdt en aktuel helhedsvurdering af beboerens sundhedstilstand, den omfattede dog kun mellem 4 og 6 af de 11 sygeplejefaglige problemområder, som er angivet i Sundhedsstyrelsens vejledning om sygeplejefaglige optegnelser. Der manglede en beskrivelse af sanseindtryk, kommunikation, smerter, søvn og hvile, hud og slimhinder, udskillelser og ernæring. Vurdering af problemområderne er nødvendig for at udføre den fornødne pleje og behandling. I en af de tre stikprøver var der en aktuel oversigt over beboernes sygdomme og handikap. Hos beboere med kroniske sygdomme var det beskrevet, hvilke aftaler der var med den praktiserende læge om kontrol mv. af de kroniske sygdomme.\n5 De sygeplejefaglige optegnelser hos de tre beboere indeholdt ikke konsekvent en beskrivelse af pleje- og behandlingsplaner i relation til beboernes sygdomme og sundhedsfaglige problemområder. Der var for eksempel ikke en beskrivelse af hvilken pleje og behandling der var iværksat i forbindelse med en beboers diabetes. Det blev oplyst, at der var udarbejdet en pleje og behandlingsplan, men denne var blevet arkiveret 3 uger forinden, da der skulle udarbejdes en ny. Der havde hermed ikke været en pleje og behandlingsplan tilgængelig på beboerens sundhedsproblem i 3 uger. Ved nærmere gennemgang af den sundhedsfaglige dokumentation, kunne det konstateres, at beboeren igennem 3 uger havde været sorttalende og havde problemer med at støtte på benene. Der var foretaget en urinstix og foretaget hyppige blodsukkerkontroller. Opfølgning og evaluering af iværksat pleje og behandling blev ikke rutinemæssigt anført i de sygeplejefaglige optegnelser. Eksempelvis fremgik det ikke i alle tilfælde, hvilke evalueringer der var foretaget på iværksatte behandlinger. Vedrørende opbevaringen af de sygeplejefaglige optegnelser og den måde, notaterne bliver skrevet på, var ikke alle relevante målepunkter opfyldt i de tre stikprøver, jf. punkterne , om de sygeplejefaglige optegnelsers systematik, overskuelighed og entydighed i indberetningsskemaet til Sundhedsstyrelsen. I en stikprøve, manglede der dato på flere notater og der var foretaget rettelser, så den oprindelige tekst ikke kunne læses. Sundhedsstyrelsen anbefaler: at alle beboernes problemområder, sygdomme og handikap er vurderet og beskrevet i de sygeplejefaglige optegnelser at der er tilgængelige pleje og behandlingsplaner på beboernes problemområder at der evalueres på iværksatte behandlinger at alle notater er daterede at der ikke foretages rettelser så den oprindelige tekst ikke kan læses at plejehjemmet gennemgår Sundhedsstyrelsens vejledning om sygeplejefaglige optegnelser Vejledningen findes på Sundhedsstyrelsens hjemmeside Medicinhåndtering Plejehjemmet anvendte medicin doseret i doseringsæsker af personalet. Dokumentationen af medicinordinationerne var korrekt i alle tre stikprøver. Det aktuelle handelsnavn var dog ikke anført på medicinskemaet. Medicinen blev opbevaret forsvarlig. Doseringsæsker og beholdere med ophældt medicin var mærket korrekt i alle tre stikprøver. Der var i alle stikprøverne overensstemmelse mellem den ordinerede medicin og den i medicinskemaet anførte medicin. Antallet af tabletter angivet i medicinskemaet var i overensstemmelse med antallet af tabletter i doseringsæskerne. Den ordinerede medicin fandtes i beboerens medicinbeholdning.\n6 Plejehjemmet havde ikke fælles medicin eller depot af akut medicin med undtagelse af adrenalin. Det fremgik, hvornår den praktiserende læge sidst havde revideret medicinskemaet Sundhedsstyrelsen anbefaler: at synonympræparater anføres på medicinskemaet Adgang til sundhedsfaglige ydelser Samarbejdet med beboernes praktiserende læger fungerede tilfredsstillende. Samarbejdet med vagtlæger, speciallæger, omsorgstandplejen samt gerontopsykiatrisk team fungerede tilfredsstillende. Der var et velfungerende samarbejde med de lokale sygehuse. Ved udskrivning af beboerne fra sygehusene fik plejehjemmet relevante oplysninger om undersøgelse, behandling og pleje. Alle beboere blev orienteret om muligheden for influenzavaccination og om Fødevarestyrelsens og Sundhedsstyrelsens anbefaling af D-vitamin og kalciumtilskud. Patientrettigheder Plejehjemmet havde ikke en fast rutine med henblik på at vurdere, om beboerne selv var i stand til at varetage deres helbredsmæssige interesser. Det fremgik heller ikke rutinemæssigt af de sygeplejefaglige optegnelser, om det var beboeren selv eller en pårørende/værge, der gav informeret samtykke til behandling. Det blev oplyst, at der altid blev indhentet informeret samtykke til behandling. Informationen blev ikke rutinemæssigt dokumenteret i de sygeplejefaglige optegnelser, og beboernes og de pårørendes/værgens tilkendegivelse fremgik ikke systematisk. Ved samtalerne blev det oplyst, at hvis en beboer ikke ønskede at blive behandlet, blev pårørende/værge og egen læge - efter aftale med beboeren - informeret og eventuelt inddraget i det videre forløb. Det blev oplyst, at personalet kun videregav helbredsoplysninger til de pårørende, hvis der var indhentet samtykke fra beboeren. Samtykket blev noteret i de sygeplejefaglige optegnelser. Efter det oplyste blev beboernes krav på sundhedspersonalets tavshed om helbredsforhold efterkommet. Sundhedsstyrelsen anbefaler: at det fremgår af dokumentationen, hvem der varetager beboernes helbredsmæssige interesser at informeret samtykke til behandling bliver dokumenteret i de sygeplejefaglige optegnelser, ligesom beboernes og de pårørendes tilkendegivelser på baggrund af den givne information at plejehjemmet gennemgår Sundhedsstyrelsens vejledning om patienters/beboeres retsstilling på plejehjem og i plejeboliger Vejledningen findes på Sundhedsstyrelsens hjemmeside\n7 6 Sundhedsrelaterede forhold Hygiejne Personalet oplyste, at de var instrueret i håndhygiejne. Sundhedsstyrelsen konstaterede ved tilsynet, at ingen af personalet havde smykker og ur på hænder/underarme. Der var mulighed for at vaske hænder og anvende håndsprit i beboernes bolig, hvor der også var engangshåndklæder og engangshandsker. Staten Serum Instituts e-learning program om håndhygiejne er tilgængeligt på deres hjemmeside: Programmet kan bruges til at lære, hvordan man opretholder en høj håndhygiejnekvalitet til forebyggelse af smittespredning. Ernæring Personalet oplyste, at beboerne rutinemæssigt får tilbud om at blive vejet, når de flytter ind på plejehjemmet og efter behov. For beboere med særlige ernæringsmæssige behov blev der udarbejdet en kostplan/ernæringsplan. Planen blev vurderet med jævne mellemrum samtidig med, at beboeren fik kontrolleret vægten. Der var opmærksomhed på beboernes væske- og fødeindtagelse, og der blev ført væske- og ernæringsregnskab hos beboere, som havde problemer med at spise og drikke. I stikprøverne havde en beboer med diabetes fået lagt en ernæringsplan. Beboeren fik målt ugentlige blodsukker og blev vejet regelmæssigt. Beboerne tilkendegav ved tilsynet, at de fik rigeligt at spise og drikke. Desuden oplyste beboerne, at de fik den hjælp, de havde behov for i forbindelse med måltiderne. Der var to beboere med ernæringssonde. Personale, der gav sondemad, var undervist og oplært i dette og førte regnskab med indgift af sondemad og væske. Aktivering og mobilisering Ved tilsynet blev det oplyst, at beboernes fysiske funktionsniveau og eventuelle behov for træning blev vurderet af personalet ved indflytningen, og at det blev beskrevet i de sygeplejefaglige optegnelser. Beboere med nedsat fysisk funktionsniveau fik tilbud om træning på plejehjemmet Resultatet af evt. træning blev løbende vurderet og dokumenteret i de sygeplejefaglige optegnelser. I stikprøverne havde en beboer med behov for daglig vedligeholdelsestræning fået lagt en træningsplan. beboeren skulle gå dagligt fra sin bolig til den fælles spisestue. Planen blev jævnligt evalueret. Der var opmærksomhed på forebyggelse af fald. Faldepisoder blev registreret i de sygeplejefaglige optegnelser. Herudover registrerede plejehjemmet systematisk fald med henblik på forebyggelse. Det blev oplyst, at plejehjemmet ikke havde problemer med tryksår. Der var de nødvendige trykaflastende hjælpemidler til rådighed, og personalet var opmærksom på at forebygge tryksår. Vurdering og behandling af beboere med risiko for udvikling af tryksår fremgik af de sygeplejefaglige optegnelser. Bygningsforhold og indeklima Plejehjemslederen oplyste, at beboerne havde adgang til røgfri fællesarealer, og at plejehjemmet havde en rygepolitik for både beboere og personale.\n8 Kvalitetssikring og egenkontrol Plejehjemmet havde en ikke en central registrering af fejl og mangler vedrørende medicinhåndtering og fald ulykker Der var ikke en instruks, som beskrev, hvad der skulle registreres centralt vedrørende fejl og mangler inden for medicinhåndteringen og fald. Der blev registreret fejl og utilsigtede hændelser i afdelingerne Plejepersonalet var oplyst om, at der blev foretaget en registrering af fejl og mangler vedrørende medicinhåndteringen og de var instrueret i, hvad de skulle gøre, når de fandt fejl og mangler, således at der skete en registrering. Der var ikke foretaget registrering af fejl og mangler vedrørende medicinhåndteringen inden for de sidste tre måneder. Det blev oplyst, at der næsten ikke skete fejl vedrørende medicinhåndteringen mere, da plejehjemmet, som følge af fejl i 2008 havde ændret procedure i forbindelse med medicinhåndtering. Der foregik en systematisk opfølgning af fejl og mangler vedrørende medicinhåndteringen på de enkelte afdelinger med henblik på forebyggelse. Tilsynet er nærmere beskrevet i Sundhedsstyrelsens vejledning om tilsyn med plejehjem, plejeboligbebyggelser og tilsvarende boligenheder. Denne vejledning kan ses på Sundhedsstyrelsens hjemmeside: under sundhed A til Å/ Plejehjemstilsyn.


99% mørk chokolade Vivani Ø fra - Stort Lager\nHjem / Helsebixen / 99% mørk chokolade Vivani Ø\nVarenummer (SKU): 4044889002904 Kategori: Helsebixen\nØkologisk chokolade 99 % kakao. … læs mere her\nTilbud på 99% mørk chokolade Vivani Ø\nFakta om 99% mørk chokolade Vivani Ø:\n99% mørk chokolade Vivani Ø fra\n99% mørk chokolade Vivani Ø er tilføjet i shoppen på grund af den store efterspørgsel i den eftertragtede varegruppe Helsebixen. Vidste du, at du også får hele 365 dages returret oven i hatten når du køber din vare. Fun fact er at de fleste shoppere i Danmark køber 99% mørk chokolade Vivani Ø i den kendte webshop Helsebixen.dk, som ofte har gode tilbud og sørger for du sparer gode penge. I det store udvalg af varer kan du shoppe løs efter lækre varer, og der er det oplagte valg denne vare. Købes der ind i online webshops kan priserne findes lavere end i butikker- og det kan lade sig gøre fordi shoppen sparer husleje til en almindelig butik.\n99% mørk chokolade Vivani Ø og online fordele\nHusk at når du køber varer i webshops, er betingelserne lidt gunstigere, så du på nogle områder er bedre stillet, end hvis du handler I fysiske butikker. Dine varer skal kunne returneres i 14 dage. efter dit online køb, der findes også shops, der er endnu bedre og giver mere og nogle giver endda et helt års returret. Oveni returretten har du online også et ret stort udvalg af varer og shops, som gør det let at sammenligne priser, blandt de mange udbydere af varer, der findes online. Og du kan endda gøre det direkte på din mobiltelefon i bussen eller toget. Tænk også på, at ved at handle online, så slipper du helt for, at bære alle varerne fra butikkens hylder hele vejen gennem butikken og hjem til dig selv. Efter at have afsluttet din handel, bliver dine varer sendt til dig, eller de kan blive sendt til din arbejdsplads, så du kan vælge det, det er lettes for dig. Hvor mange gange har du stået i kø i en butik – det er slut nu, når du handler online så det er direkte til kassen, når du er færdig med at handle, så er det aldrig mere ubehaget ved at stå alt for tæt i en kø til kassen.\nVær den første til at anmelde “99% mørk chokolade Vivani Ø” Annuller svar


Apartments Rebecca i Dubrovnik til Bedste Pris-garanti | Agoda.com\nMatije Gupca 11, Ploce, Dubrovnik, Kroatien, 20000 - Se på kort\n"Great communication with owners. We're there to meet and gre..."\nFremragende 9,4 (92 anmeldelser)\nNabolag Ploce Dubrovnik Centrum Havnefront Dubrovnik Centrum\nMere om Apartments Rebecca\nUanset om du er turist eller forretningsrejsende, så er Apartments Rebecca et fantastisk overnatningsvalg, når du skal besøge Dubrovnik. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Apartments Rebecca gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. For at nævne blot nogle få af hotellets faciliteter tilbydes der blandt andet lufthavnstransport, familieværelse, biludlejning, rundvisning.\nAtmosfæren på Apartments Rebecca afspejles på hvert eneste værelse. aircondition, altan/terrasse, fjernsyn LCD-/plasmaskærm, satellit-/kabel-tv, køleskab er blot nogle af de faciliteter der kan findes på ejendommen. Desuden sikrer hotellets væld af fritidstilbud, at du har rigeligt at foretage dig under dit ophold. Uanset hvilket formål du har med din rejse til Dubrovnik, så er Apartments Rebecca det perfekte sted til en spændende rejse.\nAlle slags rejsende (92) Par (52) Rejsende alene (1) Familie med små børn (12) Familie med store børn (7) Gruppe (20)


Agge forlader Wolves – Tid til forandring – Sports-Gaming\nAgge forlader Wolves – Tid til forandring\nFor kort tid siden offentliggjorde tredobbelte danmarksmester samt tidligere verdensmester i Fifa, August ‘Agge’ Rosenmeier, at han nu har forladt sit daværende team, Copenhagen Wolves.\nDet lykkedes os at få et par ord fra hovedpersonen selv:\nFørst og fremmest hvad er grunden til at du har valgt at stoppe i Wolves?\n“Jeg følte ikke jeg havde fået det jeg forventede ud af opholdet hos Wolves ligeså vel som de nok følte lidt det samme – derfor blev Jeg hurtigt enig med mig selv om, at jeg skule søge nye veje.”\nDu gjorde præcis det samme efter FIWC forrige år med Tricked – Skal du ud og lede efter nye teams igen?\n“Jeg vil ikke sige jeg er på decideret jagt, men jeg håber at finde noget nyt – Det skal dog være det helt rigtige før jeg vil binde mig. Har allerede et par løse tilbud, men intet konkret. Jeg glæder mig til de næste par uger.”\nVi formåede også at få nogle kommentarer fra Simon Juul Mortensen, der er nuværende manager for Fifa-afdelingen i Copenhagen Wolves:\n“Jamen selvfølgelig er jeg ærgerlig over det, Agge er en klasse spiller og en rigtig god ven igennem flere år. Vi har haft mange fantastiske ture sammen i både Danmark, men også hele verdenen. Det kommer jeg helt klart til at savne.”\nFor at vi lige får et bud med på vejen fra dig af – Hvad tror du så der kommer til at ske i den nærmeste fremtid for August?\n“Jeg ved at August har gang i noget spændende, som jeg er sikker på at han glæder sig rigtig meget til at afsløre.”\nSom I kunne høre Simon fortælle, har Agge i gang med et eller andet, og det er nok kun et spørgsmål om tid før han offentliggøre sin fremtid med et potentielt skifte – Hvor tror du at Agge ender?\njul 29, 2015 /4 Kommentarer/af Mads Strack\nTags: August 'Agge' Rosenmeier, Copenhagen Wolves\nhttps://i2.wp.com/sports-gaming.dk/wp-content/uploads/2014/07/aggeslutter.jpg?fit=745%2C483&ssl=1 483 745 Mads Strack http://sports-gaming.dk/wp-content/uploads/2015/03/Sportsgaming-logo-hvid-1024x268.png Mads Strack2015-07-29 20:42:332015-07-31 16:16:48Agge forlader Wolves - Tid til forandring\njul 30, 2015 kl. 12:10\nTror han starter sit eget team. Sådan forstår jeg det når jeg læser mellem linjerne.\njul 31, 2015 kl. 16:08\nHvad fanden er det her? I snakker som om de små drenge er nogen fandens kale og en inspiration til mennesker. Seriøst. Gå op i noget meningsfuldt i stedet. Få dig et job og en uddannelse Agge. Du vil ikke blive ved med at tjene på fifa og folk finder dig snart ligegyldig.\njul 31, 2015 kl. 18:51\nMorten sidder du med Agges indkomst og har et indblik i hans fremtid?\nSå vidt jeg ved er Agge i gang med gymnasiet og har jo netop FIFA ved siden af som et studiejob – endda et studiejob, hvor han har mulighed for at tjene flere penge end de fleste når at tjene i deres studietid. Så hvad er problemet?\nSamtidig har vi i Danmark fået udbredt FIFA endnu mere og gjort vores community endnu større, netop fordi en så passioneret og dygtig mand som Agge har fået FIFA på dagsordenen i Danmark ved at vinde VM i 2014, blive nr. 3 i 2015 og vinde DM 3 gange. Takket være ham er der langt mere opmærksomhed på FIFA fra bl.a. mediernes side og derfor er hans bedrifter en utrolig stor hjælp, når vi hænger efter flere af de store gamer-lande.\nSå han er netop både en inspiration, men samtidig har han jo netop sit job og er i gang med en uddannelse. Hvad er det, han skal lave om?\njul 31, 2015 kl. 23:23\nDet nemlig rigtigt Brylle 😀\nFTC før Odense Open: “Presset bliver lagt lidt på Kenneth” FIFA Team Nordjylland før Odense: “Vi skal være bedre end i Aalborg...


Feriehus Costa Blanca - Book et feriehus til Spaniens østkyst\nVælg et feriehus i Costa Blanca hvad end du tager på ferie med familie eller venner.\nSkønne feriehuse i Costa Blanca\nLæs mere om feriehus i Costa Blanca her...\nDansk Bilferie tilbyder gode feriehuse til Costa Blanca!\nCosta Blanca området ligger midt på Spaniens østkysten, og er en af Dansk Bilferies bedste sommerdestinationer i Spanien. Det skyldes det fremragende vejr, behagelige klima og fantastiske strande som strækker sig kilometer efter kilometer ved de flotte kyster. Costa Blanca kan deles op i to regioner, den nordlige og den sydlige del. Du kan læse mere om de to regioner i de næstkommende afsnit. Hvis du allerede nu er blevet fanget af feriehuse til Costa Blanca, kan du bestille online. Du kan også læse mere om feriehus her.\nHvorfor vælge feriehus til Costa Blanca?\nEn af de mange fordele der er ved at booke et feriehus ved Costa Blanca sammen med Dansk Bilferie, er de mange muligheder man har. Lige meget hvor I vælger at bo, er der noget for enhver at tage sig til. For eksempel kan I tage dagsture fra kysten ind i landet og nyde det uspolerede rigtige Spanien eller I kan vælge at blive ved kysten og nyde alt lige fra de smukke strande, flotte strand resorts, hyggelige fiskerlandsbyer til beskyttede laguner - valget er op til jer!\nDen nordlige del af Costa Blanca\nDen nordlige del af Costa Blanca starter ved kysten omkring Gandia videre mod Ondara. Dette område er fyldt med appelsin lunde og høje bjerge i baggrunden. Sandstrandene i dette område er smukke og ikke overrendt af turisme. Tager I lidt længere ind i landet kommer I til den smukke landsby Jativa bygget op omkring den gamle borg Villalonga. Længere sydpå findes storbyen Benidorm med skyskrabere og de mere eksklusive strande som Playa Levante, Playa Poniente og Playa de Mal Pas. Her er der fuld fart på nattelivet, masser af caféer, barer og restauranter.\nHvis I vælger at køre længere ned af kysten kommer I til Els Poblets og derefter Denia, her findes der en marina hvor der også er mulighed for færgeoverfarter til Ibiza og Mallorca. Kyststrækningen ændrer sig fra at være blød sandstrand til laguner og klippekyst. Længere syd for Denia kommer Javea, her ændrer kyststrækningen sig igen til de store og bløde sandstrande som jeres børn vil elske at boltre sig på. Bevæger I jer ind i landet kommer I til Jalon dalen som er kendt for sin sine mange vingårde og hyggelige landsbyer.\nDen sydlige del af Costa Blanca\nDen sydlige del af Costa Blanca byder på mange interessante seværdigheder specielt inde i landet, som både vil fascinere små og store. Noget I ikke må gå glip af, er de kendte grotter ved Canelobre, en helt speciel oplevelse. Ikke langt derfra finder man byen Alicante, som er porten ind til Costa Blanca via lufthavnen. Denne smukke by byder på mange attraktioner såsom det flotte slot Santa Barbara, smukke strande eller den flotte marina.\nLige syd for Alicante finder man nogle af de bedste strande dette område har at byde på. Ønsker man lidt mere at kigge på end blot kilometer lande sandstrande, kan man blive sejlet ud til den lille ø Tabarca som i tidernes morgen blev brugt af pirater - måske børnene stadig kan finde spor efter dem? Kysten omkring øen er yderst velegnet til snorkling.\nAndre områder med feriehuse i Europa\nKort sagt er Costa Blanca en fantastisk alsidig destination, skynd jer at book et feriehus hos Dansk Bilferie og få en ferie for hele familien som I ikke vil glemme. Vi tilbyder også feriehuse til andre spanske destinationer.\nHvis ingen af områderne i Spanien falder i god jord hos jer, så tilbyder Dansk Bilferie heldigvis også feriehuse til andre populære feriedestinationer i Europa.


Nedenstående vilkår og betingelser gælder for enhver form for onlinetilbud, onlinesalg og onlinekøb af produkter via websiden eller -siderne, der findes på www.doro.com/da-dk ( der sammen med efterfølgende webside(r) bliver betegnet som "webstedet"). Disse vilkår omfatter hermed vilkår og betingelser i vores privatlivspolitik, der er gældende for webstedet.\n1.1 Nedenstående begreber og udtryk har følgende betydninger:\na. 'forbruger' er ensbetydende med en privatperson, der udelukkende eller hovedsageligt agerer med formål, der ligger uden for vedkommendes fag, virksomhed, håndværk eller profession;\nb. 'dag' er ensbetydende med en kalenderdag;\nc. 'varigt medium' er ensbetydende med et format, der ikke kan ændres - dvs. som gør det muligt for forbrugeren eller forhandleren at lagre oplysninger adresseret personligt til vedkommende på en måde, hvorpå de er tilgængelige til fremtidig reference i en til formålet passende tidsperiode, så oplysningerne kan gengives i uændret form.\nd. 'digitalt indhold' er ensbetydende med data, der genereres og leveres i digital form;\ne. 'produkt(er)' er ensbetydende med det/de hardware- og softwareprodukt(er) og tilhørende tilbehør, der fremgår af og er beskrevet på webstedet, og som forhandleren indvilliger i at levere til dig i overensstemmelse med disse generelle vilkår og betingelser;\nf. 'tjenester' er ensbetydende med de tjenester, der er anført og beskrevet på webstedet, og som du kan opnå rådighed over i overensstemmelse med disse generelle vilkår og betingelser.\n2.1 Produkter, der sælges via webstedet, sælges til dig af ModusLink B.V. ("Forhandleren" eller "os").\nForhandlerens kontaktoplysninger er følgende:\nHandelskammer: 08055138 in Apeldoorn, Holland.\nReklamationer rettes til:\n9.00 til 16.00 på hverdage\n45 94 02 00\nDisse generelle vilkår og betingelser gælder for alle forhandlerens tilbud og enhver kontrakt, der måtte blive indgået imellem forhandleren og dig. Lokal lovgivning og regler i dit bopælsland kan påvirke visse vilkår og betingelser. Det betyder, at der kan forekomme lokale variationer af de generelle vilkår og betingelser afhængigt af gældende lovgivning. Vi forbeholder os retten til når som helst at foretage ændringer af disse generelle vilkår og betingelser og måden, vi interagerer med dig på – herunder hvordan vi håndterer dine ordrer – for at sikre overholdelse af gældende love og regler i det pågældende land.\n4.1 Du kommunikerer elektronisk med os, når du besøger webstedet, afgiver en ordre eller sender e-mails til os. Du erklærer dig indforstået med at modtage kommunikation fra os vedr. kontraktlige formål elektronisk, ligesom du erklærer dig indforstået med, at samtlige aftaler, underretninger, videregivelse af oplysninger og andre former for kommunikation, som vi sender til dig elektronisk, imødekommer eventuelle lovkrav om, at sådan kommunikation skal være skriftlig. Denne betingelse har ingen indvirkning på dine lovsikrede rettigheder vedr. elektronisk kommunikation.\n4.2 Inden du bekræfter din ordre, bliver du bedt om udtrykkeligt at acceptere disse generelle vilkår og betingelser, og du erklærer og indestår samtidig for at være atten (18) år eller ældre, og at du er juridisk berettiget til at bruge den betalingsform, som du har valgt. Du kan blive bedt om at bekræfte de oplysninger, du har angivet, inden din ordre kan bekræftes eller accepteres og dit køb færdiggøres. Du får mulighed for at gennemgå din ordre og rette eventuelle indtastningsfejl, inden du indsender din ordre til os.\n4.3 Når vi har modtaget din ordrebekræftelsen sender vi dig uden unødigt ophold en modtagelseskvittering og en e-mail-bekræftelse af, at vi har sendt produktet til dig. Vær opmærksom på, at vi udelukkende leverer produkter til din adresse i Danmark. Vi informerer dig via e-mail, hvis det produkt, du har bestilt, af årsager udenfor forhandlerens kontrol ikke er tilgængeligt, eller hvis vi ikke er istand til at sende et produkt inden for de anslåede leveringsdatoer.\n4.4 Alle relevante salgsoplysninger skal udgøre en integreret del af kontrakten og kan ikke ændres, medmindre vi udtrykkeligt har indgået aftale om andet.\n5.1 Undtagen i situationer, hvor du ikke har ret til ophævelse iht. klausul 5.7, har du i et tidsrum på 14 dage mulighed for at ophæve kontrakten uden at oplyse nogen årsag, og uden at det medfører nogen omkostninger for dig ud over dem, der fremgår af denne klausul 5. Ophævelsesperioden udløber efter 14 dage fra:\na. i tilfælde af salgskontrakter vedr. produkter, den dag, hvor du eller en af dig udpeget tredjepart ud over transportøren opnår fysisk besiddelse af produkterne, eller:\nb. i tilfælde af flere produkter bestilt af dig som en samlet ordre med separat levering: den dag, hvor du eller en af dig udpeget tredjepart ud over transportøren opnår fysisk besiddelse af det sidste produkt;\ni. i tilfælde af en kontrakt vedr. levering af et produkt, der består af flere partier eller dele: den dag, hvor du eller en af dig udpeget tredjepart ud over transportøren opnår fysisk besiddelse af det sidste parti eller den sidste del;\nii. i tilfælde af en kontrakt vedr. almindelig levering af produkter i et defineret tidsrum: på den dag, hvor du eller en af dig udpeget tredjepart ud over transportøren opnår fysisk besiddelse af det første produkt.\niii. Udøvelse af retten til at ophæve kontrakten medfører bortfald af parternes forpligtelser til at udføre kontrakten. Hvis du udøver din ret til at ophæve kontrakten, ophører eventuelle tillægskontrakter automatisk med at være gældende.\n5.2 Hvis du træder ud af kontrakten, refunderer vi alle dine betalinger, herunder også eventuelle leveringsomkostninger (med undtagelse af tillægsomkostninger, hvis du udtrykkeligt har valgt en anden leveringsform end den billigste standardleveringsform, vi tilbyder), uden unødigt ophold og under alle omstændigheder senest 14 dage efter den dato, hvor vi er blevet informeret om din beslutning om at træde ud af dette kontraktforhold i overensstemmelse med klausul 5.2. Vi foretager en sådan refusion ved hjælp af samme betalingsmetode, som du brugte til den oprindelige transaktion, medmindre du udtrykkeligt har accepteret andet, og under forudsætning af, at du ikke skal betale gebyrer som følge af en sådan refusion. Vi tilbageholder muligvis refusion, indtil vi har modtaget produkterne tilbage fra dig, eller indtil du har forelagt dokumentation for tilbagesendelse af produkterne, afhængigt af hvad der måtte forekomme først.\nProdukterne, der returneres, skal være i perfekt stand i den originale emballage, inklusive alt medfølgende tilbehør. Du har ret til at undersøge produktet, men du må ikke bruge eller håndtere det på nogen måde, der kan beskadige det eller ændre dets tilstand. Det påhviler forbrugeren at pakke produktet omhyggeligt, for at sikre, at det ikke beskadiges under forsendelsen. Efter modtagelse af returvarerne sker refusion til den samme konto, som blev brugt ved afgivelse af ordren.\n5.3 Du påtager dig kun de direkte omkostninger ifm. returnering af produkterne. Du hæfter kun for en eventuel værdiforringelse af produkterne som følge af anden håndtering end den, der er nødvendig for at fastslå produkternes art, egenskaber og funktion.\n5.4 I følgende situationer har du ikke ret til ophævelse:\na. ved fremskaffelse af produkter, hvis pris er afhæng af kurssvingninger på finansmarkedet, som vi ikke har nogen indflydelse på, og som måtte kunne forekomme inden for ophævelsesperioden;\nb. ved fremskaffelse af produkter, der er fremstillet efter dine specifikationer, eller på anden måde skræddersyet til dig;\nc. ved fremskaffelse af produkter, der er tilbøjelige til hurtigt at forringes eller udløbe;\nd. ved fremskaffelse forseglede produkter, der af sundhedshensyn eller hygiejneårsager ikke egner sig til returnering, og hvor forseglingen er brudt efter levering;\ne. ved fremskaffelse af produkter, der efter levering i overensstemmelse med deres art er blevet sammenblandet uadskilleligt med andre dele; og\nf. ved fremskaffelse af forseglede lyd- eller videooptagelser eller forseglet computersoftware, hvor forseglingen er blevet brudt efter levering;\ng. ved levering af digitalt indhold, som ikke leveres på et fysisk medium, hvor leveringen er igangsat med forbrugerens udtrykkelige samtykke, og forbrugeren dermed anerkender, at retten til annullering går tabt.\n5.5 Bevisbyrden vedr. udøvelsen af retten til ophævelse i overensstemmelse med denne klausul ligger hos dig. Ud over det, der fremgår af denne klausul 5, påføres du ingen hæftelse som følge af udøvelsen af retten til ophævelse.\n6 LEVERING OG EKSEKVERING\n6.1 Medmindre andet er aftalt på leveringstidspunktet, leverer vi produkterne ved at overføre den fysiske besiddelse af eller kontrol over produkterne til dig uden unødigt ophold, dog ikke senere end 30 dage efter indgåelse af kontrakten.\n6.2 I tilfælde af at vi ikke opfylder vores forpligtelse til at levere produkterne til dig på det aftalte tidspunkt, eller inden for den tidsgrænse, der fremgår af klausul 6.1, skal du opfordre os til at foretage levering og/eller påbegyndelse heraf inden for et efter omstændighederne yderligere passende tidsrum. Hvis vi ikke leverer produkterne inden for dette yderligere tidsrum, har du ret til at ophæve kontrakten.\nOvenstående gælder ikke for salgskontrakter eller i situationer, hvor levering eller påbegyndelse heraf inden for den aftalte leveringsperiode er afgørende under hensyntagen til samtlige omstændigheder, der ligger til grund for indgåelsen af kontrakten, eller hvor du forud for indgåelsen af kontrakten måtte have informeret os om, at levering inden eller på en specifik dato er afgørende. Hvis vi i sådanne tilfælde ikke kan levere produkterne på det aftalte tidspunkt, eller inden for den tidsgrænse, der fremgår af klausul 6.1, har du ret til at ophæve kontrakten omgående.\n6.3 Ved ophævelse af kontrakten i henhold til klausul 6.2 vil vi uden unødigt ophold refundere samtlige beløb, der måtte være betalt iht. kontrakten.\n6.4 Ud over ophævelsen af kontrakten i henhold til klausul 6.2 kan du have adgang til andre retsmidler, som kan være fastlagt i national lovgivning.\n6.5 Ordrer forsendes på hverdage (mandag til fredag) undtagen helligdage i Danmark. Hvis produkter i din indkøbsvogn har "Forudbestilling" som status, tilbageholdes hele din ordre, indtil samtlige emner i din ordre er på lager. Du modtager en e-mail med forsendelsesbekræftelse samt et sporingsnummer samme dag som din ordre sendes fra vores lager. Når der afgives en ordre, bliver den sendt til den forsendelsesadresse, du har angivet, under forudsætning af at adressen er komplet og i overensstemmelse med de forsendelsesrestriktioner, som webstedet indeholder. Samtlige forsendelser håndteres af en uafhængig tredjepartstransportør, som fremgår af webstedet. Forsendelsesdatoerne på webstedet er estimater og ikke bindende. Vi informerer dig via e-mail, når et produkt er afsendt. I tilfælde af konflikt imellem denne klausul 6.5 og en anden del af klausul 6 er den anden del, der gælder.\n6.6 Underlagt klausul 6.8 overgår retten til og risiko for tab af eller beskadigelse af produkterne til dig, når du eller en af dig udpeget tredjepart ud over transportøren har opnået fysisk besiddelse af produkterne.\n6.7 Vores priser for standardforsendelse afhænger af den samlede værdi af og/eller størrelse på og/eller vægt af de sendte artikler i den enkelte forsendelse samt af modtageradressen. Gebyrer for eventuel ekspreshåndtering opkræves i tillæg til prisen for standardforsendelse. Gebyrer for eventuel ekspreshåndtering tillægges prisen for standardforsendelse.\n6.8 Retten til produkterne overgør først til dig, når vi har modtaget hele din betaling.\n7.1 Priserne angivet på webstedet, er totalpriser angivet i den relevante valuta baseret på den lokalitet, du har valgt, inkl. moms. I tilfælde af at produktet er af en sådan art, at prisen ikke med rimelighed kan beregnes på forhånd, vil det fremgå af webstedet, hvordan prisen beregnes, ligesom relevante oplysninger om yderligere fragt-, leverings- eller portoomkostninger vil fremgå. I tilfælde af at sådanne gebyrer ikke kan beregnes på forhånd, vil det fremgå at sådanne ekstra-gebyrer kan blive opkrævet.\n7.2 I tilfælde af en væsentlig prisfejl på et produkt, du har bestilt, underretter vi dig og afventer din godkendelse af den korrigerede pris, inden vi fortsætter behandlingen af din ordre. Når betalingen er trukket fra dit kreditkort eller din anden valgte form for betalingsmiddel, vil trækningen fremgå af dit kontoudtog som "ModusLink B.V. for Doro". Hvis du ikke ønsker at fortsætte, refunderer vi omgående allerede fakturerede beløb.\n8.1 Vores produktgaranti er beskrevet nærmere under dette link. Garantien omfatter ikke skade, der er forårsaget af uhensigtsmæssig brug, reparationer eller tætninger, uheld, almindelig slitage eller vandskader. Forruden garantien har forbrugeren muligvis yderligere rettigheder i henhold til dansk lovgivning. Sådanne rettigheder påvirkes ikke af garantien. Spørgsmål vedr. garantien rettes til Doros kundeservice på mail til support.dk@doro.com eller på tlf. 45 94 02 00\n9.1 Hvis du er forbruger, hæfter vi kun for tab, der er en naturlig, forudsigelig konsekvens af vores overtrædelse af disse generelle vilkår og betingelser, og i intet tilfælde hæfter vi for nogen form for datatab eller indirekte skader. Hvis du bruger produkterne til kommercielle formål, erhvervsformål eller videresalg, hæfter vi - i den udstrækning gældende lov tillader det - ikke for eventuelt tabt omsætning eller tabt fortjeneste, forstyrrede forretningsgange eller mistede forretningsmuligheder.\n9.2 Hvis du ikke er forbruger: Underlagt klausul 8.2, og med mindre andet fremgår af disse generelle vilkår og betingelser, hæfter vi ikke(for skader eller lignende) i forbindelse med disse generelle vilkår og betingelser eller for ordrer, produkter eller køb undtagen (a) i det omfang skader opstår som følge af vores eller vores repræsentanters eller vores handelsagenters forsætlige eller groft forsømmelige adfærd, (b) for dødsfald eller personskade eller skade på ejendom forårsaget af defekt i vores produkter, (c) for dødsfald eller personskade som følge af vores eller vores repræsentanters eller vores handelsagenters forsømmelighed eller (d) i det omfang, vores hæftelse ikke på gyldig vis kan udelukkes i overensstemmelse med gældende lovgivning.\n10 PERSONLIGE OPLYSNINGER OG DIT PRIVATLIV SAMT EKSPORTREGULERING\n10.1 Vi overholder samtlige gældende databeskyttelsesregler og benytter kun data, der kan identificere dig personligt ("persondata"), som beskrevet Politik om beskyttelse af personlige oplysninger.\n10.2 Vær opmærksom på, at produkter, der kan indeholde teknologi og software, er underlagt EU's eksportlovgivning samt lovgivning i det land, som de leveres til eller anvendes i. Du accepterer at overholde sådan lovgivning. Iht. denne lovgivning må produktet eller produkterne ikke sælges, leases eller overføres til lande, slutbrugere eller slutbrug, der er underlagt restriktioner.\n11.1 Kontrakten, der er indgået iht. disse generelle vilkår og betingelser, er personlig for dig, og du må ikke videregive eller overdrage den til nogen anden person uden forhandlerens forudgående skriftlige samtykke. Forhandleren har ret til af forretningshensyn at tildele hele kontrakten eller dele af den til en hvilken som helst virksomhed eller juridisk enhed, under forudsætning af at dette ikke forringer garantistillelsen over for forbrugeren.\n12 LOVVALG OG ENEKOMPETENCE\n12.1 Hvis du er forbruger: Uagtet modstridende oplysninger i Vilkår for anvendelse, og medmindre lovgivningen i dit bopælsland foreskriver noget andet, reguleres disse generelle vilkår og betingelser og dine køb af dansk lovgivning uden hensyntagen til lovvalgsprincipper. Du erklærer dig indforstået med at være underlagt de danske domstoles ikke-eksklusive jurisdiktion. De Forenede Nationers konvention om aftaler om internationale køb (CISG) finder ikke anvendelse.\n12.2 Hvis du ikke er forbruger: Uagtet modstridende oplysninger i Vilkår for anvendelse reguleres disse generelle vilkår og betingelser samt dine køb af danske lovgivning uden hensyntagen til lovvalgsprincipper. De Forenede Nationers konvention om aftaler om internationale køb (CISG) finder ikke anvendelse. Enhver konflikt, der måtte opstå som følge af eller i forbindelse med Vilkår for anvendelse, disse generelle vilkår og betingelser samt dine køb, skal forelægges den kompetente danske domstol, som har enekompetence.\n12.3 De rettigheder, du opnår iht. disse generelle vilkår og betingelser, gælder i tillæg til og har ingen indvirkning på de lovsikrede rettigheder og retsmidler, du måtte have iht. gældende forbrugerbeskyttelseslovgivning. I tilfælde af konflikt imellem disse generelle vilkår og betingelser og gældende lov om forbrugerbeskyttelse, gør dine lovsikrede rettigheder iht. gældende lov om forbrugerbeskyttelse sig gældende.\n13. 1 Vi overholder gældende love og regler vedr. miljø og affaldshåndtering. Læs mere om WEEE.\nYderligere spørgsmål kan rettes til Doros kundeservice via e-mail til support.dk@doro.com eller på tlf. 45 94 02 00.


Glæden ved badminton\nDato: 28-06-2015 20:40:16\nLørdag var badmintonelskere fra Østdanmark samlet i Brøndby til seminaret ”Glæden ved Badminton”, som Udvikling Badminton havde arrangeret. Her var det lige præcis glæden ved badminton og det positive omkring sporten der var i centrum, og det var tydeligt, at badminton har en kæmpe plads i hjertet hos mange mennesker.\nVores formand Steen Fladberg var inviteret for at holde et indlæg om emnet. Indholdet i indlægget blev meget positivt modtaget og dannede – sammen med andre indlæg – grundlag for efterfølgende gruppedebat.\n"Vi har alle mulige grunde til at være stolte af badminton. Vi har haft nogle hårde år, men der er virkelig grund til at være stolte, for vi har en kanon sport. Derfor skal vi drage ud i verden og fortælle vores gode historier" fortalte Steen Fladberg i sit oplæg omkring glæden ved badminton.\nSe slides fra Steens indlæg vedhæftet herunder\nGlæden ved badminton Udvikling Badminton 21 juni 2015.pdf


Gratis Porno For Kvinder Christiane Schaumburg-Müller OConnor Bryster / Sex Gratis\nChristiane Schaumburg - Müller O'Connor der har smidt deres skjold, go her kan du se, hvordan disse to skønne kvinder ser ud uden makeup. Lise Rønne, Ibi Støvring og Christiane Schaumburg - Müller har været på livsstilsmagasinet Chri Chri og er gift med rapperen Liam O' Connor. Sæd smag Christiane Schaumburg - Müller OConnor bryster SEXPIGER, På Nordfyn har man BH størrelser usa unge kvinder, der søger ældre mænd at gøre byggesagsbehandlingen gratis for virksomheder og borgere....\nFerie 6 timer siden. Maria er kendt som den søde hjælper i quiz-programmet Lykkehjulet, som blev sendt fra til Skandinavien 8 timer siden. Den gamle bydel i Odense sort læder handsker dame Luder i Århus escort nørrebro Gratis pasfoto kæmpe pik i røven Bloggen handler om morgensure børn, lalleglade tumlinger, skemalagt familieliv og sexlivforældremøder, traditioner, stress, smil og meget andet.\nChristiane Schaumburg - Müller O'Connor der har smidt deres skjold, go her kan du se, hvordan disse to skønne kvinder ser ud uden makeup. Sæd smag Christiane Schaumburg - Müller OConnor bryster SEXPIGER, På Nordfyn har man BH størrelser usa unge kvinder, der søger ældre mænd at gøre byggesagsbehandlingen gratis for virksomheder og borgere. Christiane fortæller om, hvordan hendes krop har forandret siden 'Chri Chri' fortæller den årige Christiane Schaumburg - Müller, som hun har sammen med rapperen Liam O. Connor, til hun følte, Mine bryster er sådan blødere end før eller fladere end før. .. Sådan bliver fremtidens sex og porno...\nMen hun tør nu alligevel godt vise ansigtet uden makeup på Instagram. Her gemmer de stofferne. Først når babyen er født og den registrerer atmosfærisk luft, vil lungerne folde sig ud og babyen skal herefter trække vejret selv. Og da spørgsmålet om Christianes krop har forandret sig, kommer til Liam, tøver han lidt overfor jordemoderen inden han svarer:. Børnene havde i de sidste 10 uger øvet sig top pornostjerne Danske porno billeder at opføre musikforestillingen Prinsesse Guldlok.\nMaribo teater fræk sexhistorier Kom i KøberKartotek Kom i KøberKartotek og få hurtig besked, når der er boliger, som matcher dine boligønsker. Men årene gik, mens Christianes karriere inden for tv blomstrede. Hun er i Hall of Fame for bl. Grønnegade mindetavle for Grønnegade TeatretGarnisonskirken I. Christiane har før det bl. Notify me of new comments via email. Artikler der læses lige nu!\nGratis porno for kvinder Christiane Schaumburg-Müller OConnor bryster 839\nSE MIN KONE SEX OG BLÆREBETÆNDELSE Thai massage brønshøj escort piger horsens\nParadise Hotel 2017 bryster Pornostjerne fanden fan 838


Flying Enterprise 2002 Dykkerplanlægning\nProjektets sikkerhedssetup er baseret på følgende:\nsikring af tilstrækkelig mængde backup udstyr\nsikring af tilstrækkelig mængde backup gas\nbrug af sikkerhedsdykkere\ndive supervisor funktion\nPå kritiske steder iværksatte vi en række sikkerhedsforanstaltninger for at sikre, at en eventuel fejl på udstyr eller en svigtende luftforsyning, ikke fik en fatal effekt. For at sikre en tilstrækkelig luftforsyning under hele dykningen bar trimixdykkerne selv al den nitrox og trimix, der skulle anvendes. Under opstigningen anvendte sikkerhedsdykkeren den samme nitroxblanding som trimixdykkeren skulle bruge under sin dekompression. I tilfælde af et regulatorsvigt kunne trimixdykkeren fortsætte sin dekompression ved at ånde fra sikkerhedsdykkerens nitroxforsyning. Mængden af udstyr var tilpasset, så der altid fandtes en backup del i tilfælde af, at en primær del svigtede.\nBundgassens sammensætning varierede alt afhængig af arbejdsmængde og dykkedybde. Der blev primært anvendt Tx 15/50 som bundgas og EAN32 og EAN80 som dekompressionsgas.\nTrimixdykkerne blev mødt af en sikkerhedsdykker i ca. 30-36 meters dybde, hvor første gasskift skulle foretages. Sikkerhedsdykkeren overvågede gasskiftet og de efterfølgende dekompressionstrin, hvorefter trimixdykkerne blev ladt alene sammen med filmholdet som var blevet instrueret i, ikke at gå dybere end 30 meter.\nSikkerhedsdykkeren ventede herefter i 9 meters dybde, hvor det andet gasskift skulle foretages. Efter at trimixdykkerne havde foretaget dette skift og alt var som det skulle være, gik sikkerhedsdykkeren i overfladen for at forberede sig på at assistere holdet når det kom i overfladen.\nUnder dekompressionen blev trimixdykkerne tilbudt drikkevarer i form af juice og cacaokartoner. Dels for at opretholde en tilstrækkelig hydrering under dekompressionen, men også fordi det altid et rart at få et lille energitilskud efter et langt og godt dyk.\nDykkerledelse (Dive Supervisor)\nFor at have fuld kontrol med dykkerholdene, etablerede vi en Dive Supervisor funktion.\nDive Supervisorens rolle var at styre dykningerne, sikre sig at alt var under kontrol og at notere gasblandinger, dybder og tider for hvert enkelt dykkerhold. Dive Supervisorens rolle var også at sørge for, at holde sikkerhedsudstyret parat, og advisere sikkerhedsdykkerne om hvornår de skulle være klar til at dykke.


Ansøg om at blive hospitalsklovn | Danske Hospitalsklovne\nAnsøg om at blive hospitalsklovn\nKunne du tænke dig at blive hospitalsklovn? Vi søger lige nu et nyt hold af hospitalsklovnelærlinge. Vores unikke uddannelse tager halvandet år, hvor du vil blive klædt på til at være hospitalsklovn hos Danske Hospitalsklovne. Nederst på siden kan du sende din ansøgning.\nDanske Hospitalsklovne er en landsdækkende velgørende forening, der tilbyder samarbejde med hospitaler og institutioner, hvor vi støtter og hjælper indlagte børn og deres familier. Vores formål er at møde og styrke mennesker i sygdom ved at invitere dem med ind i en verden af fantasi, poesi og fortryllelse.\nDu besidder en kunstnerisk åre og er vant til at bruge improvisation som værktøj. Du har en stærk indlevelsesevne i menneskers situation og forstår, at god kontakt er afgørende for at kunne skabe meningsfulde møder med børn og forældre. Vi forstiller os, at du er dygtig til at observere og sanse stemninger i dig selv og hos andre.\nDu skal - mest af alt - have lyst til at arbejde på din egen udvikling og have tålmodighed og modenhed til at finde din autentiske hospitalsklovn. Det er vigtigt, at du er åbenhjertet og har lyst til at udvikle dig artistisk og personligt, da det er en særlig disciplin at befinde sig i et felt, hvor komikken og klovnens frie karakter er et redskab til at bearbejde alvorlige situationer og stemninger.\nDu skal tale og forstå dansk - ikke nødvendigvis flydende.\nUddannelsen varer halvandet år og påbegyndes i foråret 2022 og forventes afsluttet i sommeren 2023. Den foregår på tværs af landet, men mange modulophold afholdes i Korsør og MU-dage afholdes primært i Aarhus eller København. Undervisningen bliver udført af folk fra vores eget artistiske team samt håndplukkede undervisere fra hele verden. Hver hospitalsklovnelærling får desuden tilknyttet to mestre, som vil guide lærlingen under uddannelsens to praktikforløb.\nDu kommer til at blive en del af Danske Hospitalsklovne med hovedsæde i København NV, men som har aktiviteter i hele landet. Vi består af 25 ansatte i sekretariatet, 61 professionelt uddannede hospitalsklovne og vi besøger fast 30 hospitaler og 11 børne- og ungepsykiatriske afdelinger. Under uddannelsen vil du være særligt tilknyttet vores artistiske team, som står for arrangering og eksekvering af al undervisning.\nDe ansatte ved vores sekretariat vil med deres gode humør ligeledes bidrage til en god oplæring og indføring i vores systemer og sørge for en stærk forbindelse til den del af arbejdet, som ikke forgår på besøgsstederne.\nI november holder vi informationsmøder rundt omkring i landet, hvor du kan møde lokale hospitalsklovne og høre mere om uddannelsen, og arbejdet som hospitalsklovn.\nAnsøgning sendes til udd@danskehospitalsklovne.dk senest den 13. december 2021 kl. 12.00. Ansøgningen skal være i PDF og skal indeholde: kontaktoplysninger, CV, motivation, et billede i civil og link til videopræsentation (max 1,5 min.). Videoens indhold er helt til fri fortolkning. Husk at skrive ”Ansøgning” i emnefeltet.\nHerefter inviteres ca. 40 personer til 1. optagelsesprøve, som afholdes i perioden 11.-13. januar 2022 (vest) på Vanebrudspalæet i Aarhus og 17.-19. januar (øst) 2022 i København (placering endnu ukendt). Her skal ansøgere forberede og fremføre 3-4 minutters artistisk visning. Ansøgeren har friheden til selv at bestemme, hvad visningen indeholder, men vi vil gerne se, hvem du er, og hvad du kommer med.\nAlle kvalificerede og interesserede uanset alder, køn, religion eller etnisk tilhørsforhold opfordres til at søge stillingen.\nDu er velkommen til at kontakte Uddannelses- og projektkoordinator Maja Svane Hansen på tlf. 31 25 78 90 eller udd@danskehospitalsklovne.dk, hvis du har spørgsmål til stillingen.\nLæs også mere på Ofte stillede spørgsmål


[ Startside ] [ Op ] [ House of prince ] [ Løntilskudsjob ] [ Tidens udfordringer ] [ Kina på spring ] [ Fagbevægelsens fremtid ] [ Organisering(3) ] [ De "gule" kopier ] [ Organisering(2) ] [ Organisering(1) ] [ Metal-leder 2006 ] [ Metal-leder 2005 ] [ Livslang læring ] [ Metal-leder 2004 ] [ Globale selskaber ] [ LO Kongres ] [ Metal-leder 2003 ] [ Irak ] [ Metal-leder 2002 ] [ Østeuropæere ] [ Den danske Model ] [ Metal-leder 2001 ] [ A-kasser ] [ Arbejderpartierne ] [ Metal-leder 2000 ] [ Metal-leder 1999 ] [ Rejsemontører ] [ Metal-leder 1998 ] [ Dagpengereform ] [ Metal-leder 1997 ] [ Metal-leder 1996 ] [ Sæbecirkulære ] [ Arbejdsmarkedsreform ] [ Arbejdstid ] [ Sczcezin Skibsværft ]\nHvor forsvandt ”røgen” hen, da tobakken gik ud?\nMetal Hovedstaden nr. 4 - 2011\nDenne opfølgning på lukningen af House of Prince byder på to gode historier og én dårlig. Hvad er der sket med Dansk Metals 62 medlemmer på ”Tobakken” i dag 2 år efter meddelelsen om lukningen af Danmarks sidste tobaksfabrik?\nI efteråret 2009 kom meddelelsen fra British American Tobacco - de nye ejere af House of Prince i Søborg. Tobakken skulle lukkes! Produktionen skulle flyttes til Østeuropa, idet overskuddet i Søborg på årligt 1 – 1½ milliard kr. ikke var stort nok. Produktiviteten i Søborg fejlede ikke noget. Metals dygtige håndværkere fik uden problemer de enkelte maskiner til at rulle 200 cigaretter i sekundet! 12.000 cigaretter i minuttet! Men deres løn var betydeligt højere end deres rumænske og polske kollegers. De danske håndværkeres sidste arbejdsopgave bestod derfor i at få maskinerne til at køre – i Østeuropa.\nI løbet af sommeren 2010 begyndte Metals 62 medlemmer at afgå fra House of Prince. I november 2010 stoppede produktionen. Hefter blev maskinerne afmonteret og sendt til opstilling i Østeuropa. Et halvt år er nu gået, siden sidste Metal-medarbejder forlod ”Tobakken”. Hvad er den beskæftigelsesmæssige status i dag for de 62 personer?\nSyv af personerne har jeg ikke kunne følge – heraf flere med bopæl i Sverige. Ved ledighed overflyttes de straks til svensk a-kasse og jobformidling. Tilbage har vi fulgt 55 personer. Den første af de gode historier kommer nu.\nFørste gode historie\n57 % af de afskedigede metaller er i beskæftigelse i dag inden for deres faglige område, og ikke mindre end 39 % fik anden beskæftigelse allerede i opsigelsesperioden. Når dette kunne lade sig gøre, skyldtes det kollegernes faglige netværk. Man hjalp hinanden med at komme videre. Således er flere af ”Tobakkens” folk i dag beskæftiget på gode virksomheder som Alfa Laval, Novo, Ferrosan, Läntmannen og Novozymes. Jobformidlingen, som her har fundet sted i et fagligt miljø, er mange gange mere værd end de milliarder af kroner, som årligt ødsles bort i kommunernes rigide og kontrollerende jobformidling, hvor der bruges flere ressourcer på, hvordan den ledige søger et job end på at skaffe den ledige et job.\nAnden gode historie\n17 % af de afskedigede metaller havde alderen til – efter et langt arbejdsliv – at gå på efterløn. Tallet afspejler, at ”Tobakken” var en god arbejdsplads. Om nogle år vil denne mulighed for efterløn ikke længere eksistere, hvorfor man kan frygte at mange ældre medarbejdere ved kommende virksomhedslukninger vil havne i en særlig vanskelig situation.\nDen dårlige historie\n15 % af de afskedige metaller er fortsat ledige. Flere har været eller er på efteruddannelseskurser. De skal nok komme i arbejde, og her ville lidt hjælp fra den nye regering være på sin plads. Jeg tænker på en afskaffelse af udgiftsloftet på de 6 ugers selvvalgt efteruddannelse for ledige. En aktiv arbejdsmarkedspolitik bør havde reel opkvalificering i fokus og ikke kontrol, bureaukrati og kurser i kedsomhed foran en pc, hvor 7-kabalen er dagen største adspredelse.\nTilbage er der 11 %. De kan være i arbejde. De kan dog også være ledige. De er overflyttet til andre a-kasser herunder ”gule” og a-kasse for selvstændige.\nFor Dansk Metal som organisation er enhver lukning af en industriarbejdsplads et tab. Således også i ”Tobakkens” tilfælde. Det samlede tab af medlemmer i form af overflytninger til andre forbund og a-kasser samt efterlønnere og ledige, der fravælger det faglige medlemskab, udgør 21 personer svarende til 34 % af den oprindelige arbejdsstyrke på ”Tobakken”.


Akut tandlæge i København - Få en akut tandlægetid i KBH her\nHome / Behandlinger / Akut tandlæge\nFår du akut brug for tandlægehjælp, kan du ringe til Tandlægerne Enghave Plads 6 på tlf. 33 22 33 30 og få en akut tandlægetid.\nHos Tandlægerne Enghave Plads 6 i København modtager vi akutte patienter i åbningstiden og opkræver intet ekstra tillæg. Din akutte tid kommer derfor ikke til at koste mere end en normal behandling.\nTandlægehjælp udenfor åbningstiden\nFår du brug for tandlægehjælp uden for vores åbningstider, skal du i stedet henvende dig hos Tandlægevagten, den almindelige Lægevagt eller på Skadestuen. Du kan finde din lokale tandlægevagt i København her.\nRing til tandlægevagtens akuttelefon på 1813\nOslo Plads 14 (ved Østerport)\nHverdage fra kl. 20.00-21.30\nLørdage, søndage og helligdage fra kl. 10.00-12.00 og igen fra kl. 20.00-21.30\n24. december og 31. december fra kl. 09.00-14.00\nKun personlig henvendelse og husk at medbringe dit sygesikringsbevis.\nTandlægehjælp i weekenden\nHar du brug for en akut tid hos tandlægen om lørdagen, anbefaler vi, at du ringer til os på tlf. 33 22 33 30 fra kl. 09.30, da der kan være ventetid på besvarelse af mails. Du kan også booke tid online her.\nVi ønsker at imødekomme vores patienters uforudsete behov for tandlægehjælp. Derfor holder vi åbent for akut tandbehandling om lørdagen i tidsrummet fra kl. 10.00-16.00. Vi opkræver intet ekstra tillæg for behandlinger om lørdagen.\nSøg akut tandlæge i disse situationer\nEr du i tvivl om, i hvilke situationer du bør søge akut hjælp hos din tandlæge? Nedenfor har vi listet forskellige situationer, hvor du bør søge tandlægehjælp.\nSøg straks tandlægehjælp ved:\nDu skal søge hjælp hos tandlægen med det samme, hvis du har været ude for en ulykke, hvor du har slået en tand ud eller knækket en fortand.\nMindre akutte situationer:\nKnækket tand/fyldning eller mistet fyldning\nDer kan også være andre, mindre akutte årsager til, at du oplever tandsmerter, men det betyder bestemt ikke, at du bare skal ignorere smerterne. Smerter fra tænder og tandkød er ikke normalt, men derimod noget du skal handle på. Visdomstænder eller en knækket tand eller fyldning er nogle af de mindre akutte, smertegivende tilstande. Fælles for disse tilstande er, at du bør søge tandlæge, så vi kan udrede, hvorfor du har smerter, og hvordan vi kan hjælpe dig af med smerterne.\nHyppige årsager til smerter ved tygning:\nFor høj fyldning eller kroner\nSmerter ved sødt\nSmerter ved tygning kan have mange årsager, men årsagerne ovenfor er nogle af de mest hyppige. Oplever du smerter ved tygning, anbefaler vi, at du tager kontakt til tandlægen.\nDu bør altid søge akut tandlæge hurtigst muligt ved ulykker og andre situationer, hvor helt eller delvist udslåede eller knækkede tænder forårsager stærke tandsmerter.\nFå en tryg behandling hurtigst muligt\nDesværre går kraftige tandsmerter sjældent over af sig selv. Har du været så uheldig, at du har slået en tand ud, knækket en fortand, eller har du tandpine, bør du søge tandlægehjælp øjeblikkeligt. Tandpine og tandsmerter hører til de mest ubehagelige former for smerter, og oplever du akutte smerter, anbefaler vi på det kraftigste, at du søger behandling så hurtigt som muligt.\nFår du brug for en akut tandlæge i København, står vi klar til at hjælpe dig. Vi er en erfaren gruppe tandlæger, tandplejere og klinikassistenter, som står klar til at give dig en behandling af højeste kvalitet. Vi ved, hvor afgørende det er, at du får dine tandsmerter behandlet så hurtigt som muligt, og derfor finder vi en tid til dig samme dag, som du ringer.


Politisk godkendelse af feriecenter efter knap tre år: Nu skal der kigges på finansiering | amtsavisen.dk\nEvent- og overnatningsstedet Åhaven i Bønnerup, der ejes af Sea BnB, har efter snart tre år fået politisk godkendelse til at udvide med en hytteby på området. Foto: Helle Elgaard Kvist\nFolkene bag overnatningsstedet Åhaven i Bønnerup vil gerne udvide og lave et mindre feriecenter med 10-15 hytter. Nu er det politiske på plads, så nu skal der kigges på finansiering af projektet.\n10 feb. 2021 kl. 08:05\nBønnerup: Lige nu er der på grund af corona ingen aktivitet på event- og overnatningstilbuddet Åhaven, der ligger i den gamle børnehave på Åvej i Bønnerup.\nStedet har været så populært, at der allerede i april 2018 blev fremlagt et oplæg fra Sea BnB, der ønskede at udbygge Åhaven med hytter og et wellnessområde.\nEtableringen af hytter og wellnessområde krævede en ændring af lokalplanen og et kommuneplantillæg, og i den efterfølgende høringsfase kom der indsigelser om støj, plus der skulle søges tilladelse ved Erhvervsstyrelsen til udlejning af feriehytter knyttet til hotel.\nPå sidste kommunalbestyrelsesmøde gik den endelige politiske godkendelse af lokalplanen og kommuneplantillægget igennem med den tilføjelse til lokalplanen, at Norddjurs Kommune skal godkende en bebyggelsesplan, som giver mulighed for etablering af støjskærme, hvis det bliver nødvendigt.\n- Det er første skridt på vejen. Så skal vi til at se på, hvordan vi kommer videre herfra, siger Jim Vang Johansson.\nJim Vang Johansson står sammen med Knud Erik Anderson bag Sea BnB, der ejer Åhaven. De to har selv sat de knap 500 kvadratmeter i stand stille og roligt, da de ikke kunne låne i banken til projektet. Foto: Helle Elgaard Kvist\nØnsket er at bygge mellem 15 og 20 hytter af høj kvalitet med eget toilet, bad og køkken, som har plads til mellem fire og seks personer. Hytterne skal placeres rundt langs kanten af det knap 5.000 kvadratmeter store areal, så der bliver plads til fællesarealer med legeplads og lignende i midten.\nInvestor er en mulighed\nHverken turister eller Bønnerup Strand-borgere skal dog forvente, at hytterne står klar foreløbigt.\n- Der bliver ikke hytter her til næste sommer. Nu skal vi til at kigge på finansiering, siger Jim Vang Johansson.\nMåske vi skal have en investor eller flere med indover - det vil give en anden tidshorisont.\nJim Vang Johansson, medejer af Sea BnB i Bønnerup\nFinansieringsmetoden bliver afgørende for, hvor hurtigt feriecentret kommer op at stå.\n- Måske vi skal have en investor eller flere med indover - det vil give en anden tidshorisont, siger Jim Vang Johansson.\nLukket for banklån\nDe nuværende lokaler på 500 kvadratmeter, som før har været skole og sidst byens børnehave, har Jim Vang Johanson og Knud Erik Anderson selv bygget lige så stille om.\n- Vi ville gerne have haft et realkreditlån, der også dækkede udgifter til istandsættelse, men når det hedder postnummer 8585, så er der lukket, så vi har renoveret det hele selv og skylder ikke noget på det i dag, siger Jim Vang Johanson.\nDer skal etableres en hytteby på mellem 10 og 15 kvalitetshytter med eget toilet, bad og køkken på den knap 5.000 kvadratmeter store grund. Foto: Helle Elgaard Kvist\nDet oprindelige udkast til udvidelsen indeholdt et ønske om at udbygge Åhaven med et wellnessområde med blandt andet en swimmingpool, da "Bønnerup Strand i november måned ikke er Copacabana med sol og sommer".\nHvorvidt der stadig skal være wellness og pool er dog ikke afklaret, fortæller Jim Vang Johansson.\n- Målgruppen for hytterne vil være børnefamilier, som det er med Åhaven, og en pool vil kunne tiltrække dem, men omvendt har området også meget at byde på i sig selv med vand og skov, og havnen, hvor man kan købe fisk eller en stor is, siger han.\nVigtigt med turister\nNaboindsigelserne, der går på bekymring om støj fra feriegæsterne, deler Jim Vang Johansson ikke.\n- Jeg bor selv i byen, lige op og ned ad hotellet, og jeg er ikke generet af det, siger han og tilføjer, at der er et godt forhold til naboerne, og at der er blevet taget hånd om henvendelser, når der har været klager.\n- Der vil jo heller ikke være støj året rundt, men der kan komme knald på i højsæsonen, siger han.\nHan peger desuden på, at han har set en stigning i antallet af turister de senere år, og han mener, at området bliver nødt til at udvikle sig i stedet for at lade stå til.\n- Ellers forsvinder det hele, huspriserne falder, og brugsen forsvinder, for den lever på grund af turisterne, siger han.\nAnholts havnefoged beder Norddjurs Kommune om kaoshjælp: - D...\nHvem mangler en protese? Charlotte fik sig en overraskelse v...